c: text/html

text:
MEYI 18, 2015
KUMZANTSI KOREA
IJaji kuMzantsi Korea Ifumanise Bengenatyala Abo Bangavunyelwa Zizazela Zabo Ukuya Emkhosini
NgoMeyi 12, 2015, iNkundla yeNqila yaseGwangju yawisa isigwebo sokuba amaNgqina amathathu ayengenatyala lokungavumelani ngabom nemithetho yokuya emkhosini. IJaji EyiNtloko, uChoi Chang-seok wathatha esi sigqibo: “Kubalulekile ukuvisisanisa inkululeko yesazela kuMgaqo-siseko kunye noko ukutshoyo ngokukhuselwa kwelizwe.” Yongeza ngelithi: “Xa amalungelo asisiseko sommi engqubana noko kufunwa ngumgaqo-siseko, kubalulekile ukusebenzisa umthetho ukuze omabini amacala abe nokungenelwa kangangoko kunokwenzeka.” AmaNgqina alindele ukuba umtshutshisi angabhena zingaphelanga iintsuku ezisixhenxe.

robotstxt: allowed

filter: keep


text:
ISAHLUKO 6
Abantu Abashumayelayo
—Bazinikela Ngokuzithandela
1, 2. Nguwuphi umsebenzi omkhulu awaprofeta ngawo uYesu, yaye nguwuphi umbuzo obalulekileyo?
ABALAWULI BEZOPOLITIKO basoloko bethembisa kodwa bangenzi. Kwanabo bafuna ngokwenene ukwenza izinto ezintle basenokungakwazi ukuzenza ezo zinto bazithembisileyo, kodwa yena uKumkani onguMesiya uYesu Kristu, akathembisi aze angenzi.
2 Emva kokuba emiselwe wanguKumkani ngo-1914, uYesu wayesele ekulungele ukuzalisekisa isiprofeto awasenza kwiminyaka eyi-1 900 ngaphambili. Kanye ngaphambi kokuba afe, uYesu waprofeta wathi: “Ezi ndaba zilungileyo zobukumkani ziya kushunyayelwa kuwo wonke umhlaba.” (Mat. 24:14) Inzaliseko yaloo mazwi yayiza kuba yinxalenye yomqondiso wobukho bakhe enguKumkani. Noko ke, umbuzo ngulo: Lo Kumkani wayeza kukwazi njani ukuhlanganisa umkhosi wabantu abaza kushumayela ngokuzithandela kule mihla yokugqibela—ixesha laxa abantu babeza kuba ngabo bangenaxesha lamntu, abangenaluthando nabangafuni nokulubona unqulo? (Mat. 24:12; 2 Tim. 3:1-5) Kunyanzelekile siyazi impendulo yalo mbuzo kuba ibandakanya onke amaKristu okwenyaniso.
3. Yintoni uYesu awayeqiniseke ngayo, yaye yintoni eyayibangela ukuba aqiniseke kangako?
3 Makhe siphinde sihlolisise amazwi esiprofeto sikaYesu. Ngaba amazwi athi “ziya kushunyayelwa” abonisa indlela awayeqiniseke ngayo? Kunjalo kanye! UYesu wayeqinisekile ukuba kwakuza kubakho abantu abaza kumxhasa ngokuzithandela ngemihla yokugqibela. Yintoni eyayibangela ukuba aqiniseke kangako? Wafunda kuYise. (Yoh. 12:45; 14:9) Ngaphambi kokuba eze emhlabeni, wazibonela indlela uYehova awayeqiniseke ngayo ukuba wayeza kuba nabantu ababeza kumkhonza ngokuzithandela. Makhe sibone indlela uYehova awayibonisa ngayo indlela awayeqiniseke ngayo.
“Abantu Bakho Baya Kuzinikela Ngokuvumayo”
4. Nguwuphi umsebenzi uYehova awamema amaSirayeli ukuba ancedise kuwo, yaye ngaba ancedisa?
4 Khumbula into eyenzekayo xa uYehova wayalela uMoses ukuba akhe umnquba okanye intente olwaluza kunqulela kuyo uhlanga lakwaSirayeli. UYehova wathuma uMoses ukuba ameme bonke abantu ukuze baye kumncedisa kuloo msebenzi. UMoses wathi kubo: ‘Bonke abantliziyo zivumayo mabazise umnikelo kuYehova.’ Benza ntoni abantu? “Baqhubeka . . . beyizisa iminikelo yokuzithandela imiso ngemiso.” Bazisa iminikelo emininzi kangangokuba bade ‘bapheza okanye bayekiswa ke abantu ukuzisa’! (Eks. 35:5; 36:3, 6) AmaSirayeli akazange amdanise uYehova.
5, 6. NgokweNdumiso 110:1-3, uYehova noYesu babelindele ukuba abanquli bokwenyaniso bavakalelwe njani kwimihla yokugqibela?
5 Ngaba uYehova wayelindele ukuba nabantu abamkhonzayo, abaza kusebenza ngokuvumayo kule mihla yokugqibela? Ngokuqinisekileyo! Kwiminyaka engaphezu kweyi-1 000 ngaphambi kokuba uYesu azalwe emhlabeni, uYehova waphefumlela uDavide ukuba abhale ngexesha laxa uMesiya wayeza kuqalisa ukulawula. (Funda iNdumiso 110:1-3.) UYesu, uKumkani omtsha wayeza kuba neentshaba ezaziza kumchasa. Sekunjalo, wayeza kuba nawo nomkhosi owawuza kuma ngakuye. Lo mkhosi wawungazi kunyanzelwa ukuba ukhonze uKumkani. Kwanabancinane kuwo babeza kuzinikela ngokuvumayo, babe yinkitha enokufaniswa namathontsi ombethe xa kuphuma ilanga. *
6 UYesu wayesazi ukuba isiprofeto esikwiNdumiso 110 sithetha ngaye. (Mat. 22:42-45) Ngoko, wayenesizathu esivakalayo sokuqiniseka ukuba wayeza kuba nabaxhasi abanyanisekileyo ababeza kuzinikela ngokuvumayo kumsebenzi wokushumayela iindaba ezilungileyo emhlabeni wonke. Imbali ibonisa ntoni? Ngaba ngokwenene uKumkani uye wahlanganisa umkhosi wabashumayeli, abazinikele ngokuzithandela kule mihla yokugqibela?
“Ilungelo Lam Nomsebenzi Wam Kukuvakalisa Eso Sigidimi”
7. Emva kokuba emiselwe wanguKumkani, ziziphi izinto ezenziwa nguYesu ukuze alungiselele abalandeli bakhe umsebenzi ababeza kuwenza?
7 Kungekudala emva kokuba emiselwe wanguKumkani, uYesu waqalisa ukubalungiselela umsebenzi omkhulu ababeza kuwenza abalandeli bakhe. Njengoko sifundile kwiSahluko 2, ukususela ngo-1914 ukusa ekuqaleni kuka-1919, wenza umsebenzi wokuhlola nowokucoca. (Mal. 3:1-4) Emva koko, ngo-1919, wamisela ikhoboka elithembekileyo ukuba likhokele abalandeli bakhe. (Mat. 24:45) Ukususela ngelo xesha, elo khoboka lathath’ unyawo ekukhupheni ukutya kokomoya, ngeentetho zeendibano nangeencwadi ezazisoloko zibethelela ingongoma yokuba mKristu ngamnye ufanele ashumayele.
8-10. Iindibano zawenza waba nomfutho njani umsebenzi wokushumayela? Khawuchaze umzekelo. (Funda nebhokisi ethi “ Iindibano Zokuqala Ezafaka Umfutho Kumsebenzi Wokushumayela.”)
8 Iintetho zendibano. ABafundi BeBhayibhile ababenxanelwe ukufundiswa bahlanganisana eCedar Point, eOhio, eMerika, ngo-Septemba 1-8, 1919 kwindibano yabo yokuqala enkulu emva kweMfazwe Yehlabathi I. Kwintetho awayinikela kusuku lwesibini lwendibano, uMzalwan’ uRutherford wathi kubazalwana: “UmKristu osemhlabeni . . . uthunywe ukushumayela ngobukumkani beNkosi.”
9 Eyona mbalasane yale ndibano yaba kwiintsuku ezintathu kamva, xa uMzalwan’ uRutherford wanikela intetho eyayinomxholo othi, “Intetho Kubasebenzi Abangoowethu,” eyapapashwa kwiMboniselo phantsi komxholo othi, “Evakalisa UBukumkani.” Wathi: “Xa ecingisisa nzulu, ngokuzenzekelayo umKristu uyazibuza, Ndizokwenzani emhlabeni? Yaye impendulo imele ibe yile, iNkosi ngenceba yayo indenze ummeli wayo wokuthwala isigidimi sikaThixo soxolelaniso ehlabathini, yaye ilungelo lam nomsebenzi wam kukuvakalisa eso sigidimi.”
10 Kuloo ntetho ingasoze ilibaleke, uMzalwan’ uRutherford wathi kuza kupapashwa imagazini entsha, iThe Golden Age (ngoku ekuthiwa nguVukani!), eza kusetyenziselwa ukwalathisela abantu kwekuphela kwesicombululo seengxaki zabantu, uBukumkani. Emva koko wabuza ukuba bangaphi abafunayo ukuyisasaza le magazini. Ingxelo eyanikelwa ngaloo ndibano yathi: “Asinawo amazwi okuyichaza indlela abasabela ngayo ababelapho. Kwathi funqu amawaka amathandathu abantu.” * Ngokuqinisekileyo uKumkani wayenabaxhasi ababekulungele ukushumayela ngoBukumkani bakhe.
11, 12. Ngo-1920 yathi iMboniselo umsebenzi awaprofeta ngawo uYesu uza kwenziwa nini?
11 Iincwadi. Ukubaluleka komsebenzi awaprofeta ngawo uYesu—ukushumayela iindaba ezilungileyo zoBukumkani—kwaya kucaciswa ngakumbi kwiiMboniselo. Nantsi eminye imizekelo yeeMboniselo ezisusela ekuqaleni kweminyaka yoo-1920.
12 Sisiphi isigidimi esasiza kuvakaliswa xa kuzalisekiswa uMateyu 24:14? Wawuza kwenziwa nini lo msebenzi? Kwinqaku elithi “Ivangeli YoBukumkani,” iMboniselo kaJulayi 1, 1920 yathi xa ithetha ngesi sigidimi: “Iindaba ezilungileyo ekuthethwa ngazo apha zithetha ngesiphelo sale nkqubo indala nokumiselwa kobukumkani bukaMesiya.” Licacisa ukuba esi sigidimi sasiza kushunyayelwa nini, eli nqaku lathi: “Esi sigidimi simele sivakaliswe ngexesha eliphakathi kwemfazwe yehlabathi [iMfazwe Yehlabathi I] ‘nembandezelo enkulu.’” Yiyo loo nto eli nqaku lathi: “Ngoku lixesha . . . lokuvakalisa iindaba ezilungileyo kubantu beecawa abakude nabakufuphi.”
13. Ngo-1921 iMboniselo yawabongoza njani amaKristu athanjisiweyo ukuba enze umsebenzi wokushumayela ngokuzithandela?
13 Ngaba abantu bakaThixo babeza kunyanzelwa ukuba benze umsebenzi awaprofeta ngawo uYesu? Unotshe! Inqaku leMboniselo kaMatshi 15, 1921 elalinomxholo othi “Yiba Nenkalipho,” labongoza amaKristu athanjisiweyo awayekulangazelela ngokwenene ukuwenza lo msebenzi ukuba ngamnye azibuze lo mbuzo: “Ngaba ukwenza lo msebenzi mkhulu akulolungelo nento endimele ndiyenze?” Eli nqaku lahlabela mgama lenjenje: “Siqinisekile ukuba xa ubona [kulilungelo ukuba nenxaxheba kulo msebenzi] uya kufana noYeremiya. Entliziyweni yakhe ilizwi leNkosi lalifana ‘nomlilo ovuthayo ovalelwe emathanjeni akhe,’ limbongoza ukuba angathuli.” (Yer. 20:9) Olo khuthazo lwalubonisa indlela uYehova noYesu ababeqiniseke ngayo ukuba abaxhasi boBukumkani abanyanisekileyo abasoze babadanise.
14, 15. Ngo-1922, iMboniselo yabongoza amaKristu athanjisiweyo ukuba abaxelele njani abanye ngesigidimi soBukumkani?
14 AmaKristu okwenyaniso ayeza kubaxelela njani abanye ngesigidimi soBukumkani? Inqaku leMboniselo ka-Agasti 15, 1922 elifutshane kodwa elafak’ umfutho nelalinomxholo othi, “Inkonzo Ibalulekile,” labongoza amaKristu athanjisiweyo ukuba ‘ase isigidimi esishicilelweyo ebantwini aze athethe nabo kwindlu ngendlu, enikela ubungqina bokuba ubukumkani bamazulu busondele.’
15 Kucacile ukuba ukususela ngo-1919 ukubheka phambili, uKristu ebesebenzisa ikhoboka elithembekileyo neliyingqondi ukuba lingayeki ukubethelela into yokuba, ilungelo nomsebenzi wamaKristu emhlabeni kukuvakalisa isigidimi soBukumkani. Benza ntoni aBafundi BeBhayibhile bamandulo emva kokuba bekhuthazwe ukuba nabo benze lo msebenzi wokuvakalisa uBukumkani?
“Abathembekileyo Baya Kusebenza Ngokuzithandela”
16. Abanye abadala bavakalelwa njani ngale nto yokuba wonke umntu ufanele aye entsimini?
16 Kwiminyaka yoo-1920 neyoo-1930, abanye babengayiginyi ncam into yokuba bonke abathanjiswa bafanele baye kushumayela. IMboniselo kaNovemba 1, 1927, yachaza into eyenzekayo isithi: “Namhlanje ecaweni [ebandleni] kukho abantu abangabadala . . . abangafuniyo ukukhuthaza abazalwana babo ukuba baye entsimini, nabo phofu bengafuni nokuyibona. . . . Bahlekisa ngelungiselelo lokuya kuvakalisa isigidimi sikaThixo, uKumkani nobukumkani bakhe kwindlu ngendlu.” Eli nqaku laqhubeka lathi: “Ngoku lixesha lokuba abathembekileyo babaphawule abo banjalo baze bangazidibanisi nabo, bazixelele nokuba abasoze baphinde bamisele amadoda anjalo njengabadala.” *
17, 18. Abaninzi ebandleni bavakalelwa njani ngolwalathiso abalufumana kwikomkhulu, yaye izigidi zabantu ziye zasabela njani kule minyaka ingaphezulu kweyi-100 idlulileyo?
17 Okuvuyisayo kukuba, abaninzi ebandleni balwamkela ngomdla omkhulu ulwalathiso oluvela kwikomkhulu. Babona kulilungelo ukuya kuvakalisa isigidimi soBukumkani. IMboniselo kaMatshi 15, 1926, yayichaza ngolu hlobo indlela ababevakalelwa ngayo: “Abathembekileyo baya kusebenza ngokuzithandela . . . baze baxelele abantu ngesi sigidimi.” Abo bathembekileyo benza oko kwaprofetwa kwiNdumiso 110:3, bezibonakalisa ukuba bangabaxhasi abazinikeleyo boKumkani onguMesiya.
18 Kwiminyaka engaphezu kweyi-100 edluleyo, izigidi zabantu ziye zazinikela ngokuzithandela kumsebenzi wokushumayela ngoBukumkani. Kwizahluko ezimbalwa ezilandelayo, siza kuxubusha ngendlela eziye zashumayela ngayo, izixhobo eziye zasetyenziswa nokuba, iye yayintoni imiphumo. Noko ke, makhe siqale sixubushe ngesizathu sokuba ziye zashumayela ngoBukumkani ngokuzithandela, nakuba ziphila kweli hlabathi labantu abacingela iziqu zabo. Njengoko sifunda ngesi sizathu, senza kakuhle xa sizibuza oku, ‘Kutheni ndixelela abanye ngeendaba ezilungileyo?’
“Qhubekani . . . Nifuna Kuqala UBukumkani”
19. Kutheni siwuthobela umyalelo kaYesu othi “qhubekani . . . nifuna kuqala uBukumkani”?
19 UYesu wayalela abalandeli bakhe ukuba ‘baqhubeke bebufuna kuqala uBukumkani.’ (Mat. 6:33) Kutheni siwuthobela nje lo myalelo? Esona sizathu kukuba siyaqonda ukuba uBukumkani buyeyona nto ibalulekileyo kwinjongo kaThixo. Njengoko sifundile kwisahluko esidlulileyo, umoya oyingcwele uye watyhila iinyaniso ezichulumancisayo ngoBukumkani. Xa inyaniso ingena ezintliziyweni zethu, siziva sinyanzelekile ukuba sibufune kuqala obu Bukumkani.
20. Umzekeliso kaYesu wobuncwane obufihliweyo ubonisa ukuba abalandeli bakhe babeza kusabela njani kumyalelo wokuqhubeka befuna kuqala uBukumkani?
20 UYesu wayeyazi indlela ababeza kusabela ngayo abalandeli bakhe kumyalelo wokufuna kuqala uBukumkani. Phawula umzekeliso wakhe wobuncwane obufihliweyo. (Funda uMateyu 13:44.) Ngoxa esebenza entsimini, umntu othile ufumana ubuncwane obufihliweyo yaye ngoko nangoko ubona indlela obunexabiso ngayo. Wenza ntoni? “Ngenxa yovuyo analo uyahamba aye kuthengisa ngezinto anazo aze ayithenge loo ntsimi.” Yintoni esiyifundayo thina apha? Xa sifumana inyaniso ngoBukumkani, size siqonde indlela obuxabiseke ngayo, sivuya siza kuncama nantoni na ukuze sibubeke kwindawo efanelekileyo—kwindawo yokuqala ebomini bethu. *
21, 22. Abo banyanisekileyo kuBukumkani babonisa njani ukuba babubeka kwindawo yokuqala? Chaza umzekelo.
21 Abantu ababuxhasa ngokunyanisekileyo uBukumkani abatsho nje ngomlomo ukuba bayabuxhasa, kodwa babonisa nangezenzo ukuba bafuna uBukumkani kuqala. Banikela ngobomi, ubuchule kunye nezinto abanazo kumsebenzi wokushumayela ngoBukumkani. Abaninzi baye bancama izinto ezininzi ukuze bashumayele ixesha elizeleyo. Bonke abo bantu bashumayela ngokuzithandela, baye bazibonela indlela uYehova abasikelela ngayo abo babeka uBukumkani kwindawo yokuqala. Khawufunde lo mzekelo ulandelayo.
22 Ekuqaleni kweminyaka yoo-1920, uAvery noLovenia Bristow babengoovulindlela kumazantsi eMerika. Kwiminyaka kamva, uLovenia ukhumbula oku: “Mna noAvery sayinandipha kakhulu iminyaka esasingoovulindlela ngayo ukususela ngoko. Ngamanye amaxesha sasikhe singabi nayo imali yepetroli nokutya, sibe phofu singazi nokuba iza kuvela phi. Kodwa ke, uYehova wayesoloko esixhasa nokuba sekumnyam’ entla. Ekuphela kwento esayenzayo kukuqhubeka singoovulindlela. Kodwa ke sasisoloko sinazo izinto eziyimfuneko.” ULovenia ukhumbula ngasihlandlo sithile xa babekhonza ePensacola, eFlorida, benemadlana nokutya nje okuncinane. Bafika kwindawo abahlala kuyo kukho iibhegi ezimbini ezinkulu ezinokutya kunye nesibhilivana esibhalwe oku, “IQela lasePensacola liyanithanda.” * Ethetha ngeminyaka ababengoovulindlela ngayo, uLovenia uthi: “UYehova akazange asishiye. Akazange asidanise.”
23. Uvakalelwa njani ngenyaniso yoBukumkani oye wayifumana, yaye uzimisele ukwenza ntoni?
23 Asinakushumayela ngomlinganiselo ofanayo sonke. Iimeko zethu azifani. Noko ke, sonke masazi ukuba sinelungelo lokushumayela iindaba ezilungileyo ngomphefumlo uphela. (Kol. 3:23) Ngenxa yokuba siyithanda inyaniso engoBukumkani esiye sayifumana, sikulungele—yaye sizimisele—ukuncama nantoni na ukuze sizilahle nofele kulo msebenzi. Ngaba nawe uzimisele ngolo hlobo?
24. Kule nkulungwane idluleyo, zintoni eziphambili eziye zafezwa buBukumkani?
24 Kule nkulungwane idluleyo, uKumkani ebezalisekisa amazwi esiprofeto sakhe esikuMateyu 24:14, ibe khange anyanzele mntu ukwenza lo msebenzi. Emva kokuba bephumile kweli hlabathi linabantu abacingela iziqu zabo, abalandeli bakhe baye bashumayela ngokuzithandela. Ukushumayela kwabo iindaba ezilungileyo emhlabeni wonke kuyinxalenye yomqondiso wokuba, uYesu ukho yaye unguKumkani onamandla, ibe oku kushumayela kuyenye yezona zinto zinkulu ezenziwe buBukumkani kule mihla yokugqibela.
^ isiqe. 5 EBhayibhileni umbethe ubonisa ubuninzi bento.—Gen. 27:28; Mika 5:7.
^ isiqe. 10 Iphecana lesiNgesi elithi To Whom the Work Is Entrusted lathi: “Umsebenzi weThe Golden Age kwindlu ngendlu kukutsalela abantu kwisigidimi sobukumkani. . . . Emva kokuba kubekwe isigidimi, kumele kushiywe iThe Golden Age kwikhaya ngalinye, enoba wenziwe umrhumo okanye awenziwanga.” Kangangeminyaka emininzi emva koko, abazalwana bakhuthazwa ukuba bacele abantu benze imirhumo yeThe Golden Age neMboniselo. Ukususela ngoFebruwari 1, 1940, abantu bakaYehova bakhuthazwa ukuba bahambise iimagazini ebantwini baze bafake ingxelo yezo bazihambisileyo.
^ isiqe. 16 Ngelo xesha abadala babevotelwa libandla. Ngoko ibandla lalingawavoteli amadoda awayengayivisisi ncam into yokuya entsimini. Yatshintsha indlela abamiselwa ngayo abadala baza bamiselwa ngendlela kaThixo. Olo tshintsho kuza kuxutyushwa ngalo kwiSahluko 12.
^ isiqe. 20 UYesu waveza ingongoma efanayo kumzekeliso wakhe womrhwebi ohambahambayo oya kufuna iperile yexabiso eliphakamileyo. Uthi akuyifumana, athengise yonke into anayo aze ayithenge. (Mat. 13:45, 46) Le mizekeliso mibini isifundisa nokuba sinokufunda ngenyaniso yoBukumkani ngeendlela ezahlukahlukeneyo. Abanye bayifumana ngebhaqo; ukanti abanye bayayikhangela. Ingakhathaliseki indlela esiyifumana ngayo, sikulungele ukuzincama ukuze uBukumkani sibubeke kuqala ebomini bethu.
^ isiqe. 22 Ngaloo maxesha amabandla ayebizwa ngokuba ngamaqela.
Funda Okungakumbi
Ngaba ‘Uyayizondelela Imisebenzi Emihle’?
Le Mboniselo ixubusha indlela umsebenzi wethu wokushumayela nokuziphatha kwethu okutsalela ngayo abantu kuThixo.
Ukukhonza UYehova Ngaphambi Kokuba Imihla Yentlekele Ifike
Ngawaphi amathuba okwandisa inkonzo avulekele amaKristu asele emadala?


text:
VALSKAITA, UABIkhadi engabonakaliyo
VALSKAITA, UAB
Abacebisi zoshishino, Abaphicothi, Accounting, Amatyala, Audit tax +38
Ushicelelo
- VALSKAITA, UAB
Imephu
Umsebenzi udidi
Abacebisi zoshishino, Abaphicothi, Accounting, Amatyala, Audit tax, Consulting zoshishino, Endinalo yobuqu physical, Enterprise tyhil'indlela, Iikhompyutha, it, Iingcebiso tax, Iingcebiso zomthetho, Iinkonzo zomthetho, Iinkonzo zomthetho, Inkampani yophicotho, Izicwangciso zoshishino, Kwicandelo likarhulumente accounting, Labor law, Law zoshishino, Management ityala, Mb accounting, Ngamnye umsebenzi accounting, Ngeenkonzo zophicotho, Nomthetho nosapho, Oqingqo amaziko accounting, Software, Software accounting, Uab accounting, Ubunini, Ugcwalisa amaxwebhu, Uhlalutyo yenkampani, Ukugcinwa, Ukukhuthaza entrepreneurship, Ulawulo lwengozi, Umthetho corporate, Umthetho werhafu, Uphicotho lwangaphandle, Uphicotho olunzulu, Uphicotho performance, Uphicotho state, Wezemali, inshorensi, umthetho, Yobhaliso inkampani, Yobhaliso inkampani, Yophicotho lwangaphakathi
Ikhowudi qr
vCard
Website
Igama site: Valskaita


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
7 UYerubhahali,+ oko kukuthi, uGidiyon,+ nabo bonke abantu ababekunye naye, bavuka ekuseni bamisa inkampu equleni laseHarodi; yaye inkampu yakwaMidiyan yayingasentla kwakhe, kwinduli kaMore, entilini.
2 Ke kaloku uYehova wathi kuGidiyon: “Abantu onabo baninzi kakhulu ukuba ndinganikela uMidiyan esandleni sabo.+ Mhlawumbi uSirayeli angazigwagwisa+ nxamnye nam, esithi, ‘Ndazisindisa ngesandla sam.’+
3 Ke kaloku, nceda, memeza ezindlebeni zabantu, uthi, ‘Ngubani na owoyikayo nongcangcazelayo? Makarhoxe.’”+ Ngoko uGidiyon wabacikida. Ngoko, amashumi amabini anesibini amawaka abantu arhoxa, yaye yaba lishumi lamawaka elasalayo.
4 Sekunjalo uYehova wathi kuGidiyon: “Basebaninzi gqitha abantu.+ Behlisele emanzini ukuze ndikucikidele bona apho. Kwaye kuya kuthi nabani na endithe kuwe ngaye, ‘Lo uya kuhamba nawe,’ nguye oya kuhamba nawe, kodwa wonke ubani endithe kuwe ngaye, ‘Lo akayi kuhamba nawe,’ nguye ongayi kuhamba.”
5 Ngoko wabehlisela emanzini abantu.+
Waza uYehova wathi kuGidiyon: “Wonke ubani oxhapha amanzi ngolwimi lwakhe kanye njengokuxhapha kwenja, uya kumbeka yedwa, naye wonke ubani ogoba phantsi ngamadolo ukuze asele.”+
6 Kwaye inani labo baxhaphayo ngokusa isandla emlonyeni laba ngamadoda angamakhulu amathathu. Bonke ke abanye abantu, bagoba phantsi ngamadolo ukuze basele amanzi.
7 Ke kaloku uYehova wathi kuGidiyon: “Ndiya kunisindisa ngala madoda angamakhulu amathathu aye axhapha, kwaye ndiya kumnikela uMidiyan esandleni senu.+ Ke bona bonke abanye abantu, ngamnye makaye endaweni yakhe.”
8 Ngoko awuthabatha umphako wabantu ezandleni zabo, nezigodlo zabo,+ yaye wawandulula onke amadoda akwaSirayeli ngamnye waya ekhayeni lakhe; wagcina amadoda angamakhulu amathathu. Ke yona inkampu yakwaMidiyan, yayisezantsi kwakhe entilini.+
9 Yaye kwathi ngobo busuku+ uYehova wathi kuye: “Vuka, yehlela enkampini, kuba ndiyinikele esandleni sakho.+
10 Kodwa ukuba uyoyika ukuhla, yihla, wena noPura umlindi wakho, niye enkampini.+
11 Kwaye umele uphulaphule oko bakuthethayo,+ yaye emva koko izandla zakho ngokuqinisekileyo ziya komelela,+ kwaye uya kuqiniseka ngokwehlela enkampini.” Ngoko yena noPura umlindi wakhe behla baya esiphelweni sabo baxhotyiselwe idabi enkampini.
12 Ke kaloku uMidiyan noAmaleki nabo bonke abantu baseMpuma+ babethe waca entilini bebaninzi okweenkumbi;+ neenkamela zabo+ zazingabaleki, zazininzi njengentlabathi eselunxwemeni lolwandle.
13 Ke kaloku uGidiyon weza, yaye, khangela! kwakukho indoda ebalisa iphupha kwiqabane layo, yahlabela mgama yathi: “Nali iphupha endiliphuphileyo.+ Kwaye khangela! kwakukho iqebengwana elibusazinge lesonka serhasi liqengqelekela enkampini yakwaMidiyan. Laza lafika ententeni layibetha yawa,+ layiphethula, yawa bhuma intente.”
14 Laza iqabane lakhe laphendula+ lathi: “Ayikho enye into, likrele likaGidiyon+ unyana kaYowashe, indoda yakwaSirayeli. UTHIXO oyinyaniso+ umnikele uMidiyan nayo yonke inkampu esandleni sakhe.”+
15 Kwathi kamsinya nje akuva uGidiyon ukubaliswa kwephupha nokucaciswa kwalo,+ wanqula.+ Emva koko wabuyela enkampini yakwaSirayeli waza wathi: “Vukani,+ kuba uYehova uyinikele esandleni senu inkampu yakwaMidiyan.”
16 Waza wawahlula amadoda angamakhulu amathathu angamabutho amathathu wabeka izigodlo+ ezandleni zawo onke neengqayi ezinkulu ezingenanto, nezikhuni zomlilo ngaphakathi kweengqayi ezinkulu.
17 Wahlabela mgama wathi kuwo: “Nifanele nifunde ngokondela kum, yaye leyo yindlela enifanele nenze ngayo. Ndakufika esiphelweni senkampu, kuya kuthi kanye ngendlela endiya kwenza ngayo, nani nenze ngayo.
18 Ndakuvuthela isigodlo, mna nabo bonke abakunye nam, nani nimele nivuthele izigodlo, nani, nijikeleze inkampu yonke,+ kwaye nimele nithi, ‘ElikaYehova+ nelikaGidiyon!’”
19 Ekuhambeni kwexesha uGidiyon wafika namadoda alikhulu awayekunye naye esiphelweni senkampu ekuqaleni komlindo waphakathi kobusuku.+ Babesandul’ ukugqiba nje ukumisa abalindi. Kwaye bavuthela izigodlo,+ baza baziqhekeza iingqayi ezinkulu zamanzi ezazisezandleni zabo zaziingceba.+
20 Koko amabutho amathathu avuthela izigodlo+ zawo aza azaphula iingqayi ezinkulu, aziphatha ngezandla zasekhohlo izikhuni zomlilo zawo kwaye ngezandla zawo zasekunene aphatha izigodlo awayezivuthela, aza amemeza, athi: “Ikrele likaYehova+ nelikaGidiyon!”
21 Ngalo lonke elo xesha baqhubeka bemile ngamnye endaweni yakhe macala onke enkampini, kwaye babaleka bonke ababesenkampini, bakhwaza, basaba.+
22 Amakhulu amathathu+ aqhubeka evuthela izigodlo,+ yaye uYehova wamisa ikrele lakhe ngamnye nxamnye nomnye kuyo yonke inkampu;+ kwaye abo babesenkampini baqhubeka besaba ukuya kufikelela eBhete-shita, ukuya eTserera, ukuya kufikelela kwimimandla engaphandle yaseAbheli-mehola+ ngaseTabhata.
23 Ngelo xesha amadoda akwaSirayeli abizelwa ndawonye ukusuka kwaNafetali+ nakwa-Ashere+ nakulo lonke elakwaManase,+ kwaye asukela+ uMidiyan.
24 Yaye uGidiyon wathumela abathunywa kuwo wonke ummandla weentaba wakwaEfrayim,+ esithi: “Yihlani niye kuhlangabeza uMidiyan nize niwathimbe ngaphambi kwakhe amanzi ukuya kufikelela eBhete-bhara naseYordan.” Ngoko abizelwa ndawonye onke amadoda akwaEfrayim, kwaye awathimba amanzi+ ukuya kufikelela eBhete-bhara naseYordan.
25 Athimba neenkosana ezimbini zakwaMidiyan, ezizezi, uOrebhi noZehebhe;+ kwaye uOrebhi ambulalela kwiliwa likaOrebhi,+ aza uZehebhe ambulalela kwifatyi yewayini kaZehebhe. Kwaye aqhubeka emsukela uMidiyan,+ eza nentloko kaOrebhi nekaZehebhe kuGidiyon kummandla waseYordan.+
Yithumele
Yithumele
ABagwebi 7
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=7&Chapter=7&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D7%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Imibuzo Evela Kubafundi
Kwakutheni ukuze iintshaba zikaYesu zibe nengxaki ngomba wokuhlanjwa kwezandla?
Lo yayingumba omnye kwemininzi iintshaba zikaYesu ezaziwukhalazela ngaye nangabafundi bakhe. UMthetho kaMoses wawunemiyalelo eliqela echaza indlela umntu amele azihlambulule ngayo xa ebhobhoza, xa eneqhenqa, naxa eye waphatha isidumbu nesilwanyana esifileyo. Wawukwaquka nemiyalelo yendlela okwakunokususwa ngayo nokunye ukungahlambuluki. Oku kwakunokwenziwa ngedini lesilwanyana, ukuhlamba, okanye ukufefa.—Lev., isahl. 11-15; Num., isahl. 19.
Oorabhi bamaYuda babesongezelela kuzo zonke iinkcukacha zale mithetho. Enye incwadi ithi, nayiphi na into ebangela ukungcola “yayihlolisiswa ukuba yayinokufumaneka njani, yayinokudluliselwa njani yaye kangakanani ebantwini. Kwakuhlolisiswa nezixhobo kunye nezinye izinto ezazinokungcoliseka okanye zingangcoliseki, yaye okokugqibela, kwakugqitywa ngamasiko neendlela ukungcola okwakunokuhlanjululwa ngazo.”
Iintshaba zikaYesu zambuza zathi: “Kutheni abafundi bakho bengaziphathi ngokuvumelana nesithethe sabantu bamaxesha angaphambili, kodwa besitya ngezandla ezidyobhekileyo?” (Marko 7:5) Ezi ntshaba zonqulo zazingathethi nje ngokuhlamba izandla okuqhelekileyo. Ngokwesithethe soorabhi, kwakumele kubekho umntu owagalelayo amanzi ezandleni xa zihlanjwa ngaphambi kokuba kutyiwe. Kwale ncwadi icatshulwe ngaphambilana yongezelela ngokuthi: “Kwakuxanjuliswana nangokuba sisiphi isitya samanzi esasimele sisetyenziswe, ngamanzi anjani ayemele asetyenziswe, ngubani omele awagalele yaye zazimele zigutyungelwe ngamanzi ukusa kuwuphi umkhamo izandla.”
Impendulo kaYesu kuyo yonke le mithetho eyenziwe ngabantu, yayilula. Wathi kwezo nkokeli zonqulo zamaYuda enkulungwane yokuqala: “UIsaya watyapha ukuprofeta ngani bahanahanisindini, njengoko kubhaliwe kwathiwa, ‘Esi sizwana sindibeka ngemilebe yaso, kodwa iintliziyo zaso zikude lee kum [mna Yehova]. Sindinqulela ilize, kuba sifundisa iimfundiso eziyimiyalelo yabantu.’ Kaloku niwuyekile umyalelo kaThixo, nabambelela nkqi kwisithethe sabantu.”—Marko 7:6-8.


text:
Isifundo 4
Ngubani UYesu Kristu?
1. Baqala njani ubomi bukaYesu?
Ngokungafaniyo nabanye abantu, uYesu wayehlala ezulwini enomzimba womoya ngaphambi kokuba aze kuzalwa emhlabeni. (Yohane 8:23) Wayelizibulo lendalo kaThixo yaye wancedisa xa kwakudalwa ezinye izinto. Nguye kuphela odalwe nguYehova ngokungqalileyo ngoko kufanelekile ukuba abizwe ngokuba nguNyana kaThixo ‘okuphela kwamzeleyo.’ (Yohane 1:14) UYesu wayesiSithethi sikaThixo, ngoko ukwabizwa ngokuba ‘nguLizwi.’—Funda IMizekeliso 8:22, 23, 30; Kolose 1:15, 16.
2. Kwakutheni ukuze uYesu eze emhlabeni?
UThixo wathumela uNyana wakhe emhlabeni ngokumfaka kwisibeleko sentombi enyulu yomYuda enguMariya. Ngoko uYesu wayengenayise ongumntu. (Luka 1:30-35) UYesu weza emhlabeni ukuze (1) afundise inyaniso ngoThixo, (2) asimisele umzekelo ngendlela yokwenza ukuthanda kukaThixo kwanaxa sisebunzimeni, aze (3) anikele ngobomi obufezekileyo ‘njengentlawulelo.’—Funda uMateyu 20:28.
3. Kutheni sifuna intlawulelo?
Intlawulelo lixabiso elihlawulelwa ukukhulula umntu ekufeni. (Eksodus 21:29, 30) Ukufa nokwaluphala kwakungeyonjongo kaThixo ngoluntu. Sikwazi njani oko? UThixo waxelela indoda yokuqala uAdam ukuba, ukuba ikhe yenza oko iBhayibhile ikubiza ngokuba “sisono,” iya kufa. Ngoko ke, ukuba uAdam wayengonanga, ngewayengazange afe. (Genesis 2:16, 17; 5:5) Ngokutsho kweBhayibhile, ukufa ‘kwangena’ ebantwini ngenxa ka-Adam. Ngaloo ndlela, uAdam wadlulisela isono nesohlwayo saso esikukufa kuyo yonke inzala yakhe. Intlawulelo iyafuneka ukuze sikhululwe kwesi sohlwayo sikukufa esasizuz’ ilifa kuAdam.—Funda amaRoma 5:12; 6:23.
Ngubani owayeza kuhlawula intlawulelo yokusikhulula ekufeni? Xa sisifa, sihlawulela izono zethu kuphela. Akakho umntu ongafezekanga onokuhlawula izono zabanye.—Funda INdumiso 49:7-9.
4. Kwakutheni ukuze uYesu afe?
UYesu wayengafani nathi, wayefezekile. Ngoko akuzange kufuneke ukuba afele izono zakhe—akazange enze sono. Kunoko, wafela izono zabanye. UThixo wabonisa indlela aluthanda ngayo uluntu ngokuthumela uNyana wakhe ukuba aze kusifela. Kwakhona uYesu wabonisa ukusithanda kwakhe ngokuthobela uYise nokufela izono zethu.—Funda uYohane 3:16; Roma 5:18, 19.
5. Wenza ntoni uYesu ngoku?
Xa wayesemhlabeni, uYesu waphilisa abagulayo, wavusa abafileyo waza wanceda abantu abasebugxwayibeni. Ngaloo ndlela wayebonisa into aya kuyenzela uluntu oluthobelayo kwikamva. (Mateyu 15:30, 31; Yohane 5:28) Emva kokufa kwakhe, uThixo wambuyisela ebomini ekumzimba womoya. (1 Petros 3:18) Wandula ke walinda ngasekunene kukaThixo de uYehova wamnika amandla okulawula njengoKumkani phezu komhlaba. (Hebhere 10:12, 13) Ngoku uYesu ulawula ezulwini njengoKumkani, yaye abalandeli bakhe bavakalisa ezo ndaba zilungileyo ehlabathini lonke.—Funda uDaniyeli 7:13, 14; Mateyu 24:14.
Kungekudala, uYesu uza kusebenzisa amandla akhe njengoKumkani ukuze aphelise konke ukubandezeleka nabo bakubangelayo. Bonke abo babonisa ukholo kuye ngokumthobela baya kunandipha ubomi kwiparadesi esemhlabeni.—Funda iNdumiso 37:9-11.
Funda Okungakumbi
Intlawulelo—Esona Sipho Sikhulu SikaThixo
Yintoni intlawulelo? Unokungenelwa njani kuyo?


text:
ICANDELO 3
Imilinganiselo YoBukumkani
—Ukufuna Ubulungisa BukaThixo
NJENGOKO uhamba ubona ummelwane wakho uze umbulise. Mvanje, uyaqaphela ukuba usuke wathanda ukunibukela wena nentsapho yakho. Naye uyakubulisa aze akukhwebe. Uthi: “Ndicela ukubuza, yintoni le inenza nahluke kangaka?” Nawe uyambuza: “Utheth’ ukuthini?” Uthi: “Andithi ningamaNgqina kaYehova? Anifani nabanye abantu. Anizenzi izinto ezenziwa zezinye iicawa—anizibhiyozeli iiholide, nimela kude kwezopolitiko neemfazwe. Akukho namnye kuni otshayayo. Intsapho yakho ibonakala iziphethe kakuhle. Yintoni le inenza nahluke kangaka?”
Uyazi ukuba impendulo yile: Thina silawulwa buBukumkani bukaThixo. Ekubeni uYesu enguKumkani, uhlala esicoca. Uyasinceda ukuba sihambe emanyathelweni akhe ukuze sahluke kweli hlabathi lingendawo. Kweli candelo, siza kubona indlela uBukumkani obulawulwa nguMesiya obuye bahlala bubacoca ngayo abantu bakaThixo nentlangano ekukhonzeni uThixo nasekuziphatheni ukuze kuzukiswe uYehova.
KWELI CANDELO
ISAHLUKO 10
UKumkani Ulungisa Aze Acoce Abantu Bakhe Ngokomoya
Yintoni ezifana ngayo iKrismesi nomnqamlezo?
ISAHLUKO 11
Kulungiswa Indlela Yokuziphatha
—Ibonisa Ubungcwele BukaThixo
Abalindi namasango etempile eyabonwa nguHezekile ayenentsingiselo ekhethekileyo kubantu bakaThixo ukususela ngo-1914.
ISAHLUKO 12
Ukulungelelaniselwa Ukukhonza “UThixo Woxolo”
IBhayibhile ithelekisa isidubedube noxolo kungekhona ucwangco. Ngoba? Impendulo iba naliphi ifuthe kumaKristu namhlanje?


text:
LAVRINOVIČ IR PARTNERIAI, advokatų profesinė bendrijaIkhadi engabonakaliyo
LAVRINOVIČ IR PARTNERIAI, advokatų profesinė bendrija
Abacebisi zoshishino, Administration tyhil'indlela, Amatyala, Consulting zoshishino, Ekuxoxweni kwamatyala embambano +31
Ushicelelo
I-V 8:00-17:00
- LAVRINOVIČ IR PARTNERIAI, advokatų profesinė bendrija
Imephu
Umsebenzi udidi
Abacebisi zoshishino, Administration tyhil'indlela, Amatyala, Consulting zoshishino, Ekuxoxweni kwamatyala embambano, Endinalo yobuqu physical, Enterprise tyhil'indlela, Enterprise uhlenga, Ifemu yomthetho, Iingcebiso zomthetho, Iingcebiso zomthetho, Iinkonzo zomthetho, Iinkonzo zomthetho, Izicwangciso zoshishino, Kwiingxoxo zolwaphulo, Kwiinkqubo zolawulo, Labor law, Law zoshishino, Management ityala, Management tyhil'indlela, Nokuqokelelwa kwamatyala, Nomthetho nosapho, Ubunini, Uhlalutyo yenkampani, Ulawulo lwengozi, Ulawulo lweprokjekthi, Umangalelwano, Umthetho corporate, Umthetho eu, Umthetho isivumelwano, Umthetho land, Umthetho werhafu, Uncedo lwezomthetho, Wezemali, inshorensi, umthetho, Yobhaliso inkampani, Yobhaliso inkampani
Ikhowudi qr
vCard
Website
Igama site: SCITUS | Advokatai, Teisinės Paslaugos


text:
Ibali 114: Ukuphela Kobubi Bonke
YINTONI oyibonayo apha? Ewe, ngumkhosi okhwele amahashe amhlophe. Kodwa phawula ukuba avela phi. Amahashe aphala phezu kwamafu evela ezulwini! Ngaba la ngamahashe okwenene asezulwini?
Hayi, la asingomahashe okwenene. Siyakwazi oku ngenxa yokuba amahashe akanakubaleka phezu kwamafu, andithi? Kodwa iBhayibhile iyathetha ngamahashe asezulwini. Ngaba uyasazi isizathu?
Kungenxa yokuba ngaphambili kwakusetyenziswa amahashe kakhulu ekulweni iimfazwe. Ngoko iBhayibhile isixelela ngabantu abakhwele emahasheni bephuma ezulwini ukubonisa ukuba uThixo unemfazwe aza kuyilwa nabantu emhlabeni. Ngaba uyalazi igama lendawo yale mfazwe? YiArmagedon. Loo mfazwe iya kutshabalalisa bonke ububi emhlabeni.
NguYesu oya kukhokela ekulweni le mfazwe eArmagedon. Khumbula, uYesu nguye owanyulwa nguYehova ukuba ngukumkani worhulumente Wakhe. Yiyo le nto uYesu ethwele isithsaba sokumkani. Yaye ikrele libonisa ukuba uya kuzibulala zonke iintshaba zikaThixo. Ngaba ifanele isothuse into yokuba uThixo eza kutshabalalisa bonke abantu abangendawo?
Khawuphinde ujonge iBali 10. Ubona ntoni apho? Ewe, uMkhukula omkhulu owatshabalalisa abantu abangendawo. Wabangelwa ngubani loo Mkhukula? NguYehova uThixo. Ngoku khangela iBali 15. Kwenzeka ntoni apho? ISodom neGomora zitshatyalaliswa ngomlilo ovela kuYehova.
Tyhila kwiBali 33. Bona okwenzeka kumahashe nakwiinqwelo zokulwa zamaYiputa. Ngubani owabangela ukuba amanzi agubungele amaYiputa? NguYehova. Wakwenzela ukukhusela abantu bakhe. Khangela kwiBali 76. Apho uya kubona ukuba uYehova uvumela nabantu bakhe, amaSirayeli, batshatyalaliswe ngenxa yobungendawo babo.
Ngoko ke, asimele kumangaliswa kuba uYehova eya kuthumela imikhosi yakhe yasezulwini ukuphelisa bonke ububi emhlabeni. Kodwa cinga ngento eya kuthethwa koko emhlabeni! Tyhila iphepha size sibone.
Imibuzo
- Kutheni iBhayibhile ithetha ngamahashe asezulwini?
- Liyintoni igama lemfazwe kaThixo nxamnye nabantu abangendawo abasemhlabeni, ibe yintoni injongo yale mfazwe?
- Njengoko ubona emfanekisweni, ngubani oya kukhokela ekulweni, kutheni ethwele isithsaba, yaye ukuphatha kwakhe ikrele kubonisa ntoni?
- Xa sikhangela kwiBali 10 nele-15, kutheni ingamele isothuse nje into yokuba uThixo eza kutshabalalisa abantu abangendawo?
- Ibali 33, 36, nelama-76 abonisa njani ukuba uThixo uza kubatshabalalisa abantu abangendawo kwanokuba bazibiza ngokuba bangabanquli bakhe?
Imibuzo eyongezelelekileyo
- Funda iSityhilelo 19:11-16.
IZibhalo ziyicacisa njani into yokuba nguYesu Kristu okhwele ihashe elimhlophe? (ISityhi. 1:5; 3:14; 19:11; Isa. 11:4)
Igazi elifefwe kwisambatho sikaYesu sangaphezulu liqinisekisa njani ukuba uza koyisa ngokupheleleyo? (ISityhi. 14:18-20; 19:13; Isa. 63:1-6)
Ngoobani abanye ekusenokwenzeka ukuba baqukiwe kumkhosi olandela uYesu okhwele ehasheni elimhlophe? (ISityhi. 12:7; 19:14; Mat. 25:31, 32)


text:
Iindibano Zezizwe Ngezizwe Zika-2014—AmaNgqina KaYehova Afuna Kuqala UBukumkani BukaThixo
Ngaba uBukumkani BukaThixo obuchazwa eBhayibhileni bubalulekile namhlanje? Bukela njengoko abazalwana abasehlabathini lonke bedibene ukuze bafunde ngoBukumkani baze bangqine indlela obunamandla ngayo.
Funda Okungakumbi
Ngabantu Abanjani AmaNgqina KaYehova?
Mangaphi amaNgqina kaYehova owaziyo? Yintoni kanye kanye oyaziyo ngathi?
Kutheni AmaNgina KaYehova Esiya KwiiNdibano Ezinkulu?
Nyaka ngamnye, siba neendibano ezintathu ezikhethekileyo. Ungangenelwa njani kuzo?
Buyintoni UBukumkani BukaThixo?
Funda isizathu sokuba uBukumkani bukaThixo bugqwesile kunabanye oorhulumente.


text:
INQAKU ELINGUMXHOLO
Izinto Ezintathu Ezingenakuthengwa Ngemali
NANTSI into ehlekisayo: Nangona abantu besecicini lokulahlekelwa ngumsebenzi, ikhaya, okanye imali, abaninzi kubo bawola yonke into abanokuyithenga.
Aba bantu baqhathwa ngabathengisi ababatsala ngokuthi bamele babe nezindlu ezinkulu, iimoto zikanokutsho neempahla ezinamagama. Ukuba akunamali, ayongxaki, usenokuthenga ngetyala. Abaninzi bafuna ukujongwa njengezinhanha, ngoxa bentyumpa-ntyumpeka ematyaleni.
Phofu ke, aye athi shwaka okomphunga loo mabhongo. Incwadi ethi The Narcissism Epidemic ithi: “Ukuthenga izinto zala maxesha nezinamaxabiso aphezulu ngetyala ukuze ubonakale usisinhanha kufana nje nokutshaya isiyobisi esingabizi mali eninzi ukuze udlamke. Zombini ziyafikeleleka, kodwa nje ixesha elifutshane. Ekugqibeleni zikushiya ungenayo nesenti yaye unxunguphele.”
IBhayibhile ithetha ngobudenge ‘bokuqhayisa ngezinto zobu bomi.’ (1 Yohane 2:
1. INTSAPHO EMANYENEYO
UBrianne, * intwazana yaseUnited States, uvakalelwa kukuba akukho nto ibaluleke njengomsebenzi nemali kutata wakhe. Uthi: “Nangona sinayo yonke into esiyifunayo, utata akahlali ekhaya. Ndiyazi ukuba usoloko esendleleni ngenxa yomsebenzi, kodwa nentsapho yakhe iyamdinga!”
Khawucinge ngoku: Yintoni anokuzisola ngayo utata kaBrianne emva kweminyaka? Ukuzixakekisa kwakhe kakhulu ngobunewunewu kwenza ntoni kulwalamano lwakhe nentombi yakhe? Yintoni efunwa yintsapho yakhe kuye ngaphezu kwemali?
Imigaqo yeBhayibhile onokucinga ngayo:
‘Ukuthanda imali yingcambu yazo zonke iintlobo zobubi, yaye ngenxa yokusukelana nayo, bambi baye bazingxwelerha ngeentlungu ezininzi.’—1 Timoti 6:10.
“Kulungile ukutya imifuno nabantu obathandayo kunokutya inyama emnandi apho kukho intiyo.”—IMizekeliso 15:
17, iGood News Translation.
Undoqo: Imali ayinakuthenga umanyano lwentsapho. Lubakho kuphela xa ubonisa intsapho ukuba uyayithanda yaye uchitha ixesha kunye nayo.
2. UKHUSELEKO LOKWENENE
USarah oneminyaka eyi-17 uthi: “Umama uhlala endixelela ukuba kufuneka nditshate umntu onemali, ndifunde ukuze ndifumane umsebenzi obhatalayo, ukuze ndingahlupheki naxa ingasekho eyomyeni. Eyona nto wayesoloko ecinga ngayo kukuhlala enemali.”
Khawucinge ngoku: Xa ucinga ngekamva, ziziphi izinto eziyimfuneko onokuzixhalabela? Ezi zinto ziqalisa nini ukuba yinkxalabo engekho ngqiqweni? Yintoni enokunceda umama kaSarah aqonde oko kuthethwa kukuba nemali?
Imigaqo yeBhayibhile onokucinga ngayo:
“Musani ukuziqwebela ubuncwane emhlabeni, apho kudla khona inundu nomhlwa, nalapho amasela aqhekeza khona ebe.”
—Mateyu 6:19.
“Anikwazi oko ubomi benu buya kuba kuko ngomso.”
—Yakobi 4:14.
Undoqo: Ukufumba imali ayisosiqinisekiso sekamva. Ngaphezu koko, imali inokubiwa
3. ULWANELISEKO
UTanya oneminyaka eyi-24 uthi: “Abazali bam bandifundisa ukuphila ubomi obulula. Sakhula kakuhle newele lam nangona sasingezozityebi.”
Khawucinge ngoku: Yintoni eyenza kube nzima ukwaneliseka zizinto eziyimfuneko? Uyibekela umzekelo onjani intsapho yakho kumba wemali?
Imigaqo yeBhayibhile onokucinga ngayo:
“Ukuba sinesixhaso nesambatho, masaneliswe zezo zinto.”
—1 Timoti 6:8.
“Banoyolo abo bayiphapheleyo intswelo yabo yokomoya.”
—Mateyu 5:3.
Undoqo: Zininzi izinto ezibalulekileyo ebomini kunezinto ezinokuthengwa yimali. NeBhayibhile iyakuvuma oku, kuba ithi: “Kwanaxa umntu enentabalala ubomi bakhe abuphumi kwizinto anazo.” (Luka 12:
Kutheni silapha nje?
Lisiphathele ntoni ikamva?
Ndinokuba nguye njani umhlobo kaThixo?
Abapapashi balo Vukani!, amaNgqina kaYehova, bangakuvuyela ukukuphendulela le mibuzo.
^ isiqe. 8 Amagama akweli nqaku atshintshiwe
Funda Okungakumbi
Inokonwaba Njani Intsapho Yakho?
UYehova, uThixo owonwabileyo, ufuna iintsapho zonwabe. Fumana amacebiso aya kumadoda, abafazi, abazali nabantwana.
Indlela Yokulumkela Inkcitho
Sukulinda de uphelelwe yimali ukuze ucinge ngendlela yokulumkela inkcitho. Funda indlela yokulumkela ukudyiwaza ungekade ungene engxakini.


text:
Iimpendulo Zemibuzo YeBhayibhile
Liyintoni ikamva labantu?
Ngokungathandabuzekiyo uluntu luza kuqhubeka luphucuka kwizinto zesayensi. Kodwa, ngaba lungaze lukwazi ukwenza abantu bakhathalelane ngokwenene? Unotshe. Namhlanje ihlabathi lizaliswe kukuzingca nokubawa. Sekunjalo, uThixo unenjongo entle ngabantu.—Funda eyesi-2 kaPetros 3:13.
ILizwi likaThixo lithi ngeny’ imini abantu emhlabeni wonke baza kuthandana, bakhuseleke, ibe akukho mntu uya kubenzakalisa.—Funda uMika 4:3, 4.
Kuya kupheliswa njani ukuzingca?
UThixo akazange abadale abantu bezingca. Kodwa ngokukhetha ukungamthobeli uThixo, umntu wokuqala waphulukana nemfezeko. Ngoko nguye owasosulela ngomkhwa wokuzingca. Noko ke, uThixo uza kusebenzisa uYesu ukwenza abantu baphinde bafezeke.—Funda abaseRoma 7:21, 24, 25.
Ngokuvumelana nokuthanda kukaThixo, uYesu wafa njengombingelelo elungisa umonakalo owabangelwa kukungathobeli kuka-Adam. (Roma 5:19) Ngoko ke uYesu wasivulela ithuba lekamva elimangalisayo apho uluntu luya kukhululeka kwimikhwa emibi ebangelwa kukuzingca.—Funda iNdumiso 37:9-11.
Funda Okungakumbi
Yintoni Injongo KaThixo Ngomhlaba?
IBhayibhile ichaza isizathu sokuba uThixo adale umhlaba, ukuba kuya kuphela nini ukubandezeleka, nokuba ikamva liwuphathele ntoni umhlaba nabo baphila kuwo.
Intlawulelo—Esona Sipho Sikhulu SikaThixo
Yintoni intlawulelo? Unokungenelwa njani kuyo?


text:
Ithini IBhayibhile NgeeTattoo?
Impendulo yeBhayibhile
Sinye kuphela isihlandlo apho iBhayibhile ithetha ngeetattoo, kwiLevitikus 19:28, ethi: “Ningenzi mbhalo wamvambo kuni.” UThixo wayalela uhlanga lwakwaSirayeli oku ukuze lwahluke kubamelwane balo ababebhala amagama okanye imifuziselo yoothixo babo kwizikhumba zabo. (Duteronomi 14:2) Ngoxa lo Mthetho wamaSirayeli ungasebenzi kumaKristu, sinokufunda lukhulu kulo mgaqo babewusebenzisa.
Ngaba umKristu ufanele abe netattoo okanye azotywe emzimbeni?
Ezi vesi zilandelayo zeBhayibhile zinokukunceda ucingisise ngalo mbandela:
‘Abafazi bafanele bazihombise . . . ngokuthozama.’ (1 Timoti 2:9) Lo mgaqo usebenza kumabhinqa nakumadoda. Sifanele sihloniphe iimvakalelo zabanye yaye singatsaleli ingqalelo engeyomfuneko kwiziqu zethu.
Abanye benza itattoo kuba nje befuna ukubonwa ukuba bangoobani, ngoxa abanye befuna ukwaziwa ukuba banelungelo lokwenza nantoni na abayifunayo emizimbeni yabo. Sekunjalo iBhayibhile ikhuthaza amaKristu isithi: “Niyinikele imizimba yenu ibe yimibingelelo ephilayo, engcwele, eyamkelekileyo kuThixo, inkonzo ke leyo engcwele ngokwamandla enu.” (Roma 12:1) Hlolisisa isizathu sokuba ufune ukwenza itattoo ngokusebenzisa ‘amandla akho engqiqo.’ Ukuba ufuna nje ukulandela ifashoni okanye ukubonisa ukuba ulilungu leqela elithile, ngenye imini usenokuyitshintsha indlela ocinga ngayo ibe yona itattoo ayicimeki. Ukuhlolisisa isizathu sokuba uyifune kunokukunceda wenze isigqibo sobulumko.—IMizekeliso 4:7.
“Amacebo okhutheleyo ngokuqinisekileyo ayingenelo, kodwa wonk’ ubani ongxamayo ngokuqinisekileyo usingisa ekusweleni.” (IMizekeliso 21:5) Isigqibo sokwenza itattoo sisoloko sisenziwa singacingisiswanga, sekunjalo sisenokuba yingxaki kubantu onxulumana nabo nakubaqeshi. Ukuyisusa itattoo kusenokubiza imali eninzi yaye kubuhlungu. Uhlolisiso namashishini amaninzi okususa iitattoo abonisa ukuba abantu abaninzi abanazo bayazisola ngokuzenza.
Funda Okungakumbi
UThixo Uthanda Ndiphile Ubomi Obunjani?
Ngaba kufuneka ufumane imibono namaphupha akhethekileyo ukuze wazi into uThixo afuna uyenze? Khawuve ukuba iBhayibhile iphendula ithini.


text:
Umsebenzi Wokuguqulela EMexico NakuMbindi Merika
EMexico nakuMbindi Merika kukho abaguquleli abamalunga nabayi-290 abahlala kumazwe amathandathu nabaguqulela uncwadi lweBhayibhile ngeelwimi ezingaphezu kweziyi-60. Kutheni besenza lo mgudu? Ngoba xa abantu befumana uncwadi lweBhayibhile ngeelwimi zabo, banokuluqonda lula yaye lungafikelela iintliziyo zabo.—1 Korinte 14:9.
Ukuze kunyuswe umgangatho, abanye abaguquleli ababesebenzela kwiofisi yesebe yamaNgqina kaYehova kwiSixeko saseMexico baye bafuduselwa kwiindawo apho ulwimi lwabo luthethwa khona. Incede njani loo nto? Abaguquleli batsho bakwazi ukuguqulela ngendlela evakalayo necacileyo kuba behlala kunye nabantu abatheth’ olo lwimi.
Bathini abaguquleli ngolu tshintsho? UFederico oguqulela ulwimi lwesiGuerrero Nahuatl uthi: “Kwiminyaka ephantse ibe lishumi endayichitha kwiSixeko saseMexico, ndafumana intsapho yanye kuphela ethetha ulwimi lwam. Kodwa kwezi dolophu zikufutshane neofisi yokuguqulela, phantse wonk’ umntu uthetha ulwimi lwam!”
UKarin oguqulela isiLow German kwiofisi ekwiphondo laseChihuahua eMexico, uthi: “Ukuhlala apha kundincede ndakwazi ukuva ukuba bathetha njani abantu. Idolophu esihlala nesisebenzela kuyo incinane, xa ndiphos’ amehlo efestileni nditsho ndibone abantu abaza kuncedakala ngumsebenzi wethu wokuguqulela.”
UNeyfi ohlala kwiofisi yokuguqulela eseMérida, eMexico uthi: “Xa siqhuba izifundo zeBhayibhile ngesiMaya, sitsho sikwazi ukuva iindawo ezinzima nezingaqondwayo ngamaMaya. Ngoko siye sikhangele indlela abantu abaqhele ukuthetha ngayo size sisebenzise yona xa siguqulela.”
Bancedakala njani abo bafumana uncwadi sele luguqulelwe? Makhe senze umzekelo ube mnye: Kangangeminyaka eyi-40, uElena othetha isiTlapanec wayesiya rhoqo kwiintlanganiso zamaNgqina kaYehova. Ekubeni iintlanganiso zaziqhutywa ngeSpanish wayengeva. Uthi: “Ndandisazi nje ukuba ndifuna ukuya kwiintlanganiso.” Kodwa ke izinto zatshintsha emva kokuba efunde iBhayibhile esebenzisa enye incwadana yesiTlapanec, watsho wamthanda ngakumbi uThixo kangangokuba wabhaptizwa ngo-2013. UElena uthi: “Ndibulel’ uYehova ngokundivumela ndiyiqonde iBhayibhile.”
Funda Okungakumbi
Uncwadi Lwethu Lubhalwa Luze Luguqulelwe Njani?
Sivelisa uncwadi ngeelwimi ezingaphezu kwama-600. Kutheni sizibhokoxa kangaka nje?


text:
SIPHAKULA KOOVIMBA BETHU
“Ndandifana Nofudo, Lona Luhamba Nendlu Yalo”
EBUDENI bephulo elikhulu leentsuku ezisithoba sinikela ubungqina ngoAgasti noSeptemba 1929, baba ngaphezu kwe-10 000 abashumayeli ababetyhutyha lonke elaseUnited States. Bahambisa iincwadi neencwadana ezimalunga ne-250 000. Phakathi kwabo bashumayeli, kwakukho oovulindlela abamalunga newaka. Imangalisa gqitha indlela elanda ngayo inani labo! IBulletin * yathi, “ayikholeleki ngokwenene” into yokuba libe seliphindaphindeke kathathu inani loovulindlela ukususela ngo-1927 ukusa ngo-1929.
Kamva ngo-1929, uqoqosho lwadodobala. NgoLwesibini
Babeza kuthini ke oovulindlela xa imeko inkenenkene ngolo hlobo? Phakathi kwezinto ezabancedayo kukujika iimoto zabo zibe ngamakhaya abo. Ekubeni kwakungekho rente narhafu babeza kuyihlawula ngokuhlala kwiimoto ezinekharaveni oovulindlela abaninzi batsho bakwazi ukutyhalela phambili nomsebenzi wabo wokushumayela ngeendleko nje ezingephi. * Xa beye kwiindibano, ezo kharaveni zabo zaziphinda zibe ziindawo zokulala zasimahla. Ngo-1934, kwiBulletin kwakhutshwa iinkcukacha ngendlela yokulungisa ezo kharaveni zibe yindawo etofotofo nefudumeleyo, zifakelwe amanzi, izitovu neebhedi ezisongwayo.
Ehlabathini lonke, abashumayeli babezenzela iikharaveni baze bahlale kuzo. UVictor Blackwell wathi, “UNowa wayengazi kwanto ngokwakha, ibe kwakunjalo nangam xa kusiziwa kwikharaveni.” Kodwa, wazakhela eyakhe.
UAvery noLovenia Bristow babenemoto enekharaveni. UAvery wathi: “Ndandifana nofudo, lona luhamba nendlu yalo.” AbakwaBristow babengoovulindlela kunye nabakwaConrow, uHarvey noAnne, ababenekharaveni efakwe itapeti eludongeni. Le tapeti yayidla ngokumuncuka iwe rhoqo besendleleni. UAvery wathi: “Baba ngabokuqala nabokugqibela ukuba nekharaveni enjalo!” Kodwa uAvery wathi “ayikho intsapho eyakha yonwaba” njengabakwaConrow noonyana babo ababini. UHarvey Conrow wabhala wathi: “Zange khe saswela nto, ibe sasanelisekile ekukhonzeni uYehova nakukunyanyekelwa nguye ngothando.” Kamva, bobane kule ntsapho yakwaConrow baya kwiSikolo saseGiliyadi baza bathunyelwa ePeru besiya kuba ngabathunywa bevangeli.
Enye intsapho eyaba ngoovulindlela yeyakwaBattaino. Emva kokuva ukuba baza kuba nomntwana, uGiusto noVincenza, baguqula iveni yabo ka-1929 yakwaFord yaba yikharaveni yokuhlala “engathi lizulwana lehotele” xa ithelekiswa neentente ababehlala kuzo ngaphambili. Bekunye nentombazana yabo, baqhubeka nomsebenzi wabo owawusegazini, beshumayela kumaTaliyane ahlala eUnited States.
Babebaninzi abantu abaziphulaphulayo iindaba ezilungileyo, kodwa ngenxa yobuhlwempu nokungaphangeli abantu babengenayo imali yokunikela xa befuna uncwadi lweBhayibhile. Babenikela ngezinto ezahlukahlukeneyo. Abanye oovulindlela ababini babala izinto eziyi-64 abazifumanayo kubantu abanomdla. Uludwe lwezinto abazifumanayo lufana “nolo lwezinto ezithengiswa kwivenkile yasemaphandleni.”
UFred Anderson wadibana nomfama owayefuna iincwadi zethu waza wazihlawulela ngezipeksi zamehlo ezazikade zisetyenziswa ngunina. Kwifama elandelayo, wadibana nendoda eyayinomdla kwiincwadi zakhe kodwa isithi ayinazo izipeksi zokufunda. Noko ke, ezo zipeksi zommelwane wayo zayinceda yakwazi ukufunda kakuhle, yaza ke yanikela ngemali yeencwadi neyezo zipeksi.
UHerbert Abbott wayesoloko elayisha isefu yokufaka iinkuku emotweni yakhe. Emva kokuhlawulwa ngeenkuku ezintathu nezine, wayehamba aye kuzithengisa emarikeni, atsho afumane imali yepetroli. Wathi: “Ewe kona, maxa wambi kwakukhe kube nzima, kodwa loo nto ayizange isiyekise. Xa sinepetroli, sasilibala yonke eny’ into, sityhalele phambili ngoxa sithembele kuYehova.”
Ukuthembela kuYehova nokuzimisela kwabanceda gqitha abantu bakhe kuloo minyaka inzima. Xa kwakukho isiphango ngenye imini, uMaxwell noEmmy Lewis baphuma kanye xa umthi owayo uza kuntlitha ikharaveni yabo uyicanda phakathi. UMaxwell wathi: “Ezo zinto azizange zisityhafise, ibe zange khe ithi qatha into yokuyeka. Kwakukho umsebenzi omninzi omele wenziwe, ibe sasizimisele ukuwenza.” Benganikezeli, yaye bencedwa ngabahlobo abanothando, uMaxwell noEmmy bayivusa ikharaveni yabo.
Nakula amaxesha anzima, kusekho izigidi ezizincamayo zamaNgqina kaYehova. Ngapha koko, njengabo vulindlela bangaphambili, sizimisele ukutyhalela phambili nomsebenzi wokushumayela de uYehova athi kugqityiwe.
^ isiqe. 3 Ngoku kuthiwa BuBulungiseleli Bethu BoBukumkani.
^ isiqe. 5 Ngezo mini, iinkoliso yoovulindlela yayingaphangeli. Yayifumana iincwadi zeBhayibhile ngexabiso eliphantsi ize iziphilise ngemali ezithengise ngayo.


text:
Ngaba AmaKristu Amele Ayigcine ISabatha?
Impendulo esuka eBhayibhileni
AmaKristu akalindelekanga ukuba ayigcine isabatha yeeveki ngeeveki. Alawulwa ‘ngumthetho kaKristu,’ yaye lo mthetho awutsho ukuba amele agcine iSabatha. (Galati 6:2; Kolose 2:16, 17) Yintoni esenza siqiniseke ngaloo nto? Makhe sithethe ngemvelaphi yeSabatha.
Yintoni iSabatha?
Igama elithi ‘iSabatha’ lisuka kwelesiHebhere elithetha “ukuphumla okanye ukungenzi nto.” EBhayibhileni, liqala ukuvela kwimiyalelo eyanikwa uhlanga lwakudala lwamaSirayeli. (Eksodus 16:23) Ngokomzekelo, omnye weMithetho Elishumi uthi: “Wukhumbule umhla wesabatha ukuba uwungcwalise. Wonikela inkonzo imihla emithandathu uze ngayo uwenze wonke umsebenzi wakho. Kodwa wona umhla wesixhenxe uyisabatha kuYehova uThixo wakho. Uze ungenzi nawuphi na umsebenzi ngawo.” (Eksodus 20:8-10) Usuku lweSabatha lwaluqala ekutshoneni kwelanga ngoLwesihlanu ukuya kutsho ekutshoneni kwelangoMgqibelo. Ebudeni belo xesha, amaSirayeli ayengavumelekanga ukuba ashiye indawo ahlala kuyo, abase umlilo, atheze iinkuni okanye athwale imithwalo. (Eksodus 16:29; 35:3; Numeri 15:32-36; Yeremiya 17:21) Yayiyinto enkulu ukophula le mithetho.—Eksodus 31:15.
Ezinye iintsuku zamaYuda kuquka unyaka wesixhenxe nowe-50, wawubizwa ngokuba yiSabatha. Ngonyaka weSabatha, kwakumele kungalinywa yaye amaSirayeli ayengenakunyanzela abanye ukuba bahlawule amatyala abo.—Levitikus 16:29-31; 23:6, 7, 32; 25:4, 11-14; Duteronomi 15:1-3.
Kutheni umthetho weSabatha ungasebenzi kumaKristu?
ISabatha yayimele igcinwe kuphela ngabantu ababephantsi koMthetho kaMoses. (Duteronomi 5:2, 3; Hezekile 20:10-12) UThixo wayengalindelanga ukuba igcinwe ngabanye abantu. Ngenxa yedini likaYesu Kristu kwanamaYuda ‘akhululwa kuMthetho,’ owawuquka iMithetho Elishumi. (Roma 7:6, 7; 10:4; Galati 3:24, 25; Efese 2:15) Kunokuba abambelele kuMthetho kaMoses, amaKristu namhlanje athobela umthetho wothando.—Roma 13:9, 10; Hebhere 8:13.
Ubuxoki nenyaniso ngeSabatha
Ubuxoki: UThixo wayiqalisa iSabatha ngosuku lwesixhenxe awaphumla ngalo.
Inyaniso: IBhayibhile ithi: “UThixo walusikelela usuku lwesixhenxe waza walungcwalisa, kuba uThixo waphumla ngalo kuwo wonke umsebenzi wakhe awudalileyo.” (Genesis 2:3) Ukuba siyayiqaphela, le vesi ayingomthetho onikwa abantu kodwa yinto eyenziwa nguThixo ngosuku lwesixhenxe lokudala. IBhayibhile iqalisa ukuthetha ngokugcinwa kweSabatha ngemihla kaMoses.
Ubuxoki: AmaSirayeli ayephantsi komthetho weSabatha ngaphambi kokuba afumane uMthetho kaMoses.
Inyaniso: UMoses wathi kumaSirayeli: “UYehova uThixo wethu wenza umnqophiso nathi eHorebhe.” Oku kwenzeka kummandla ongakwiNtaba yeSinayi. (Duteronomi 5:2, 12) Indlela ababezenza ngayo izinto yayibonisa phandle ukuba iSabatha yayiyinto entsha kubo. Ukuba amaSirayeli ayephantsi koMthetho weSabatha ngoxa eseYiputa, yayiza kukwazi njani ukubakhumbuza ngokusindiswa kwawo eYiputa? (Duteronomi 5:15) Kwakutheni ukuze axelelwe ukuba amele angayiqokeleli imana ngosuku lwesixhenxe? (Eksodus 16:25-30) Yaye siyintoni isizathu sokuba angayazi into emele yenziwe kwityala lokuqala lomntu owaphula umthetho weSabatha?—Numeri 15:32-36.
Ubuxoki: Isivumelwano somthetho weSabatha sasisesexesha elingenammiselo, ngoko sisasebenza nanamhlanje.
Inyaniso: Ezinye iinguqulelo zeBhayibhile ziyatsho ukuba iSabatha yayenzelwe ukuba ilandelwe ukusa “kwixesha elingenammiselo.” (Eksodus 31:16) Igama lesiHebhere elithi “ixesha elingenammiselo” lithetha ukuba “akukho xesha limisiweyo,” kodwa ke loo nto ayithethi kuthi asikho isiphelo. Ngokomzekelo, ababingeleli bayekiswa umsebenzi wabo nakuba kwakuthiwe baza kuwenza ixesha elingenammiselo.—Eksodus 40:15; Hebhere 7:11, 12.
Ubuxoki: AmaKristu amele ayigcine iSabatha ngoba noYesu wayeyigcina.
Inyaniso: UYesu wayengumYuda ngoko kwakumele athobele uMthetho kaMoses kuquka oweSabatha. (Galati 4:4) Emva kokuba efile, le mithetho yayingasasebenzi.—Kolose 2:13, 14.
Ubuxoki: Ekubeni wayengumKristu, umpostile uPawulos wayeyigcina iSabatha.
Inyaniso: UPawulos wayesiya kwindawo yokunqulela ngeSabatha, kodwa wayengayi kuba eyokuzimasa yona. (IZenzo 13:14; 17:1-3; 18:4) Kodwa eyona nto wayeyiyela yayikukushumayela ebantwini ababelapho. (IZenzo 13:15, 32) UPawulos wayeshumayela “yonke imihla,” kungekuphela nje ngosuku lweSabatha.—IZenzo 17:17.
Ubuxoki: ISabatha yamaKristu ingeCawa.
Inyaniso: Akukho ndawo eBhayibhileni ethi amaKristu amele abekele bucala usuku lwangeCawa ukuze anqule. Olu yayilusuku lokuqala lweveki yamaYuda yaye amaKristu okuqala ayelujonga njengosuku lokusebenza. I-International Standard Bible Encyclopedia ithi: “Into yokuba usuku lwangeCawa lube yiSabatha yaqalisa ngeminyaka yoo-300, xa [umlawuli wamaRoma] uConstantine wathi kukho imisebenzi ethile engenakwenziwa ngeCawa.” *
Kuthiwani ke ngeendawo eBhayibhileni ezibonisa ukuba iCawa yayilusuku olukhethekileyo? IBhayibhile ithi umpostile uPawulos wafumana isidlo namanye amakholwa “ngosuku lokuqala lweveki,” okanye ngeCawa. Kodwa ke, le nto iyaqondakala kuba lo mpostile wayeza kuhamba ngosuku olulandelayo. (IZenzo 20:7) Ngokufanayo, amanye amabandla ayedla ngokubeka imali ‘ngosuku lokuqala evekini,’ okanye ngeCawa. Le mali yayisetyenziswa ngamaxesha entlekele yaye siyaqondakala isizathu sokuba iqokelelwe ngolu suku kuba yayiyindlela elula yokubek’ imali. Le minikelo yayingasiwa kwindawo yokunqulela kodwa yayigcinwa emakhayeni.
Ubuxoki: Ayifuneki into yokubeka usuku olunye evekini lokuphumla nokunqula.
Inyaniso: IBhayibhile iwuyekela kumKristu ngamnye lo mba.—Roma 14:5.
^ isiqe. 21 Jonga iNew Catholic Encyclopedia, Uhlelo Lwesibini, Umqulu 13, iphepha 608.
Funda Okungakumbi
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.
Ngaba UMthetho KaThixo KumaSirayeli Wawusesikweni Yaye Unobulungisa?
Imigaqo emine eyayilawula abagwebi bakwaSirayeli.
Ngaba AmaNgqina KaYehova NgamaKristu?
Khawubone indlela esahluke ngayo kwezinye iicawa ezizibiza ngokuba ngamaKristu.


text:
1:1 UPawulos, umpostile kaYesu Kristu, ngokommiselo kaThixo uMsindisi wethu, neNkosi yethu uYesu Kristu, iThemba lethu,
1:2 ubhalela uTimoti, umntwana wakhe kanye ngokwaselukholweni; uthi, Makube lubabalo, inceba, uxolo, oluvela kuThixo uBawo, noKristu Yesu iNkosi yethu.
1:3 Njengoko ndakuyalayo ukuba uhlale e-Efese, ndakuba mna ndisiya kwelaseMakedoni, ndenjenjalo ukukuyala nangoku, ukuze ubathethele abanye, bangafundisi mfundiso yimbi;
1:4 kananjalo banganyamekeli zintsomi namilibo yakuzalwa engaphele ndawo, izinto ezo ezibanga iimbuzwano, zingahambisi lona ulwakho lukaThixo olungokholo.
1:5 Ke intsingiselo yoyalo iluthando oluphuma entliziyweni ehlambulukileyo, nasesazeleni esilungileyo, naselukholweni olungahanahanisiyo;
1:6 abathe abathile, beziphosile ezo nto, baphambukela ekuthetheni okungento yanto;
1:7 bethanda ukuba ngabafundisi bomthetho, phofu bengaziqiqi izinto abazithethayo, kwanezo bazingqinayo.
1:8 Siyazi ke ukuba umthetho mhle, ukuba umntu uthi awuphathe ngokomthetho;
1:9 ngokwazi oku, ukuba umthetho lo awuwiselwe lungisa, uwiselwe ke abachasene nomthetho, nabangenakululama, abangahloneli Thixo, nabangaboni, abangengcwele, nabahlambeli, ababethiyise nababethi-nina, izigwinta,
1:10 abenzi bombulo, amadoda alalanayo, amasela abantu, amaxoki, amafunga-buxoki, nokuba kukho nto yimbi ichasene nemfundiso ephilileyo;
1:11 ngokweendaba ezilungileyo zozuko lukaThixo osikelelekileyo, endaphathiswa zona mna.
1:12 Kananjalo ndinombulelo kowandomelezayo, uKristu Yesu iNkosi yethu, kuba wandibalela ekuthini ndithembekile, endimisela ebulungiselelini;
1:13 nakuba ngaphambili ndandingumnyelisi, nomtshutshisi, nomphathi kakubi; ndesuka ndenzelwa inceba, ngokuba ndakwenza oko ndingazi, ndisekungakholweni;
1:14 ke lwanda ngokuncamisileyo ubabalo lweNkosi yethu, lunokholo nothando olukuKristu Yesu.
1:15 Lithembekile ilizwi eli, lifanelwe kukwamkelwa konke, eli lokuba uKristu Yesu weza ehlabathini ukuba asindise aboni; endingomkhulu kubo mna;
1:16 noko ke ndesuka ndenzelwa inceba ngenxa yoku, ukuze uYesu Kristu akubonakalalisele kum, mna ungomkhulu, konke ukuzeka kade umsindo, ndibe ngumzekelo kwabo baza kukholwa kuye, base ebomini obungunaphakade.
1:17 Ke kaloku, kuye uKumkani wawo amaphakade, ongenakonakala, ongenakubonakala, kuThixo olumkileyo yedwa, makubekho imbeko nozuko, kuse emaphakadeni asemaphakadeni. Amen.
1:18 Olu yalo ndilubeka phambi kwakho, mntwana wam Timoti, ngokweziprofeto ezandulelayo ngawe, ukuze ulwe ngazo ukulwa okuhle,
1:19 unokholo nesazela esilungileyo, ethe inxenye, isigibile, yaphukelwa ngumkhombe mayelana nokholo;
1:20 inoHimenayo noAlesandire, endabanikelayo kuSathana, ukuze baqeqeshwe ukuba banganyelisi.
2:1 Ndiyavuselela ngoko kuqala kwiinto zonke, ukuba kwenziwe izikhungo, imithandazo, izibongozo, imibulelo, ngenxa yabantu bonke;
2:2 ngenxa yookumkani nabo bonke abasekongameni, ukuze sihlale ngokonwaba nangokuzola, sinokuhlonela uThixo, nokundileka konke.
2:3 Kuba oku kuhle, kwamkelekile emehlweni oMsindisi wethu uThixo;
2:4 onga yena bangasindiswa bonke abantu, bafikelele ekuyazini inyaniso.
2:5 Kuba mnye uThixo; mnye nomlamli phakathi koThixo nabantu, umntu uKristu Yesu,
2:6 lowo wazinikelayo ukuba abe yintlawulelo yokukhulula abantu bonke; ubungqina ke obo bokungqinwa ngamaxesha angawabo;
2:7 endithe ndamiselwa bona mna, ukuba ndibe ngumshumayeli nompostile (ndithetha inyaniso ndikuKristu, andixoki), umfundisi weentlanga elukholweni nasenyanisweni.
2:8 Ngoko ndinga angathandaza amadoda kuzo zonke iindawo, ephakamisa izandla ezingcwele, engenangqumbo, engenantandabuzo.
2:9 Kwangokunjalo mabathi nabafazi banxibe iingubo ezifanelekileyo, beneentloni, benesidima, ingabi kukuphotha iinwele, nokunxitywa kwegolide neeperile, nesambatho esixabiso likhulu;
2:10 mabathi (ngokufanele abafazi abathi bahlonela uThixo), bavathe imisebenzi elungileyo.
2:11 Umfazi, ezolile, makafunde ethobele konke.
2:12 Umfazi ke andimvumeli ukuba afundise, nokuba ayilawule indoda; makazole.
2:13 Kuba kwabunjwa uAdam kuqala, kwandula ke ukubunjwa uEva.
2:14 Kanjalo akulukuhlwanga Adam; kulukuhlwe umfazi, waba sekugqitheni.
2:15 Noko ke wosindiswa ngokuzala, ukuba bathe bema elukholweni, naseluthandweni, nasebungcwaliseni, benesidima.
3:1 Lithembekile ilizwi eli lithi, Ukuba ubani ungxamele ubuveleli, unqwenela umsebenzi omhle.
3:2 Umveleli ngoko umelwe kukuthi abe ngongenakukhalazelwa, eyindoda yamfazi mnye, eyingcathu, enesidima, ezibekile, ebuka iindwendwe, enokufundisa;
3:3 engageziswa yiwayini, engembethi, engemngxameli wanzuzo imbi. Makabe ngothantamisayo, engalwi, engemthandi wamali;
3:4 eyongamele kakuhle eyakhe indlu, abantwana bakhe bemthobele, benokundileka konke
3:5 (kuba ukuba umntu akakwazi ukuyongamela eyakhe indlu, angathini na ukuphatha ibandla likaThixo?);
3:6 angabi ngosandula ukungeniswa, ukuze angathiwa lwale likratshi, eyele ekugwetyweni koMtyholi.
3:7 Kanjalo ke umelwe kukuthi abe nobungqina obuhle obuvela kwabangaphandle, ukuze angeyeli engcikivweni nasesibatheni soMtyholi.
3:8 Kwangokunjalo abalungiseleli bamelwe kukuba nokundileka, bangabi ntlolela yombini, bangazinikeli kwiwayini eninzi, bangangxameli nzuzo imbi;
3:9 mababe nemfihlo yokholo esazeleni esihlambulukileyo.
3:10 Nabo aba ke mabacikidwe ukuqala; bandule ke ukulungiselela, bengabangenakumangaleleka.
3:11 Kwangokunjalo abafazi bamelwe kukuba nokundileka, bangabi ngabahlebi; mababe ziingcathu, bathembeke ezintweni zonke.
3:12 Abalungiseleli mababe ngamadoda abafazi ngabanye, besongamela kakuhle abantwana nezindlu ezizezabo.
3:13 Kuba abo balungiselele kakuhle, bazizuzela isimo esihle, nokungafihlisi okukhulu ekukholweni, okukuKristu Yesu.
3:14 Ezi zinto ndizibhala kuwe, ndithembe ukuba ndiya kuza kuwe kamsinya.
3:15 Ukuba ke ndithe ndalibala, ndikubhalela ukuze wazi, ukuba kumelwe kukuthiwani na ukuhanjwa endlwini kaThixo, yona ilibandla likaThixo ophilileyo, intsika nesiseko sayo inyaniso.
3:16 Kananjalo, ngokuvunyiweyo, inkulu imfihlelo yona leyo yokuhlonela uThixo: lowo wabonakalaliswa esenyameni, wagwetyelwa esemoyeni, wabonakala kwizithunywa zezulu, wavakaliswa phakathi kweentlanga, kwakholwa kuye ehlabathini, wenyuswa waba sebuqaqawulini.
4:1 Ke kaloku uMoya uthi ngokucacileyo inxenye iya kumka elukholweni, ngamaxesha asemva, inyamekele oomoya abalahlekisayo, neemfundiso zeedemon;
4:2 imka nohanahaniso lwabathetha ubuxoki, betshiswe isazela sabo ngentsimbi;
4:3 bengavumi ukuba kuzekwe, nokuba kudliwe izinto ezadalwa nguThixo, ukuze zamkelwe ngombulelo ngabo bakholwayo, bayaziyo inyaniso.
4:4 Ngokuba sonke isidalwa sikaThixo sihle; asiyonto yakulahlwa, ukuba samkelwe ngombulelo;
4:5 kuba singcwaliswa ngalo ilizwi likaThixo nangezibongozo.
4:6 Ukuba uthe ezi zinto wazibeka phambi kwabazalwana, woba ngumlungiseleli omhle kaYesu Kristu, wondliwe ngamazwi okholo, nawemfundiso entle oyilandelayo.
4:7 Ke zona iintsomi ezihlambelayo zamaxhegokazi zimangale. Ziqhelise ukuhlonela uThixo.
4:8 Kuba eyeyomzimba ingqeqesho inceda kancinane; ke kona ukuhlonela uThixo kunceda ngako konke, kunedinga lobomi bakalokunje, nobobo buza kubakho.
4:9 Lithembekile ilizwi elo, lifanelwe kukwamkelwa konke.
4:10 Kuba sibulalekela, singcikivelwe oko; ngokuba sithembele kuThixo ophilileyo, onguMsindisi wabantu bonke, ngokukodwa owabakholwayo.
4:11 Bathethele ezi zinto, ufundise zona.
4:12 Makungabikho namnye ubudelayo ubuncinane bakho; suka ube ngumzekelo wabakholwayo ngentetho, ngehambo, ngothando, ngokholo, ngobunyulu.
4:13 Nyamekela imfundo, uvuselelo, imfundiso, ndide ndifike.
4:14 Ungasihilizeli isipho esingokubabalwa, esikuwe; owasinikwayo ngesiprofeto, kunye nokubekwa izandla yintlanganiso yamadoda amakhulu.
4:15 Zinyamekele ezo zinto, hlala kwezo zinto, ukuze ukuhambela kwakho phambili kubonakale kwinto yonke.
4:16 Zilumkele wena nemfundiso yakho; hlala uhleli kwezo zinto; kuba ngokwenza oko, wozisindisa wena, ubasindise nabo bakuvayo.
5:1 Indoda enkulu musa ukuyithethisa kabukhali, yiyale njengoyihlo; amancinane, njengabazalwana;
5:2 abafazi abakhulu, njengoonyoko; abancinane, njengoodade, unobunyulu bonke.
5:3 Babeke abahlolokazi abangabahlolokazi ngenene.
5:4 Ke ukuba kukho mhlolokazi uthile unabantwana, nokuba ngabazukulwana, ukuqala mabafunde ukuhlonela elabo ikhaya, bababuyekezele umbuyekezo ooninakhulu; kuba oko kuhle, kwamkelekile emehlweni kaThixo.
5:5 Ke yena ongumhlolokazi ngenene, eshiywe yedwa, uthembela kuThixo; uhlala ehleli ekukhungeni nasemithandazweni ubusuku nemini.
5:6 Kodwa yena oxhamla iziyolo ufile, nakuba ngathi udla ubomi.
5:7 Bathethele ezi zinto, ukuze bangabi nakukhalazeleka.
5:8 Ukuba ke umntu akabakhathalele abakhe, ngokukodwa abendlu yakhe, ulukhanyele ukholo, unobubi ngaphezu kongakholwayo.
5:9 Makangabalelwa enanini labahlolokazi umhlolokazi ongaphantsi kweminyaka emashumi mathandathu; owayengumfazi wandoda-nye,
5:10 engqinelwe ngemisebenzi emihle, ukuba wondle abantwana, ukuba wamkele iindwendwe, ukuba uzihlambile iinyawo zabangcwele, ukuba ubasizile ababandezelweyo, ukuba usukelene nemisebenzi yonke elungileyo.
5:11 Ke bona abahlolokazi abatsha bamangale; kuba xa bathe badimala nguKristu, bothanda ukwenda;
5:12 benesigwebo sokuba balutshitshisile ukholo lokuqala.
5:13 Kunye noko ke bafunda ukungasebenzi nto, bethungelana nezindlu; banganeli kungasebenzi nto kodwa, basuka kananjalo babe ngamapholopholo, bazifake kwizinto zabanye, bathethe izinto ezingafanelekileyo.
5:14 Ngoko ndinga abahlolokazi abatsha bangenda, bazale, babe ngabanikazi-mizi, bangamniki ochasayo nalinye ithuba lokutshabhisa.
5:15 Kuba inxenye iseyiphambukele emva koSathana.
5:16 Ukuba kukho ikholwa, nokuba likholwakazi, elinabahlolokazi, malibasize, lize ibandla lingasindwa, ukuze lona lisize abangabahlolokazi ngenene.
5:17 Amadoda amakhulu, awongamela kakuhle, makabalelwe ekuthini afanelwe yimbeko ephindwe kabini, ngokukodwa lawo abulalekayo elizwini nasemfundisweni.
5:18 Kuba sitsho isibhalo ukuthi, Uze ungayibophi umlomo inkomo ibhula; nokuthi, Umsebenzi uwufanele umvuzo wakhe.
5:19 Ukumangalelwa kwendoda enkulu musa ukukwamkela, kungabangakho mangqina mabini nokuba mathathu.
5:20 Abo bonayo, bohlwaye emehlweni abantu bonke, ukuze nabanye aba babe nokoyika.
5:21 Ndiyakuqononondisa emehlweni kaThixo, neNkosi yethu uYesu Kristu, nezithunywa zezulu ezinyuliweyo, ukuba uzigcine ezi zinto ungaqali ugwebe, ungenzi nto ngokwayama bani.
5:22 Ungangxami ubeke izandla phezu kukabani, kanjalo ungadlelani nabanye ngezono zabo; zigcine nyulu.
5:23 Musa ukuba sasela manzi; sela intwana yewayini, ngenxa yesisu sakho, nobulwelwe bakho obufuthi.
5:24 Izono zabanye abantu zisekuhleni kanye, ziyandulela ukuya emgwebeni; abanye ke ziyabalandela nokubalandela.
5:25 Kwangokunjalo nemisebenzi emihle isekuhleni kanye, naleyo ingenjalo ayinako ukufihlakala.
6:1 Onke ke amakhoboka aphantsi kwedyokhwe, ndinga ke angababalela abaniniwo ekuthini, bafanelwe yimbeko yonke, ukuze igama likaThixo nemfundiso inganyeliswa.
6:2 Lawo ke ankosi zikholiweyo, makangazideli ngakuba zingabazalwana; makube kukhona azikhonzayo, ngokuba zingamakholwa, ziziintanda ezingamadlelana ngomsebenzi wokusiza. Bafundise ezi zinto, ubavuselele.
6:3 Ukuba umntu ufundisa mfundiso yimbi, angavumani namazwi aphilileyo angaweNkosi yethu uYesu Kristu, nemfundiso engokokuhlonela uThixo:
6:4 uthiwe lwale likratshi, engazi lutho kakuhle; ufa kukukhanuka iimbuzwano namaphike amazwi, ekuthi kwezo nto kuphume umona, iinkani, izinyeliso, izirhano ezingendawo,
6:5 iimpikiswano zochuku lwabantu abonakele iingqiqo, abahluthwe inyaniso, beba ukuhlonela uThixo kukusekeleza inzuzo.
6:6 Ke kona ukuhlonela uThixo, kundawonye nokwanela, kusekeleze inzuzo enkulu.
6:7 Kuba sibe singangenanga nanto ehlabathini; kuyabonakala kananjalo ukuba asinakuphuma nanto.
6:8 Sinento ke edliwayo neyambathwayo, masanele zezo zinto.
6:9 Ke abo banga bangaba zizityebi, beyela ekuhendweni, nasesibatheni, nasezinkanukweni ezininzi ezibubudenge ezenzakalisayo; zona zibatshonisayo abantu ekonakaleni, nasekutshabalaleni.
6:10 Kuba ukuthanda imali yingcambu yeento zonke ezimbi: abathe abathile, ngokuzolulela kuko, balahlekana nokholo, bazibhodloza ngobuhlungu obuninzi.
6:11 Ke wena, mntu kaThixo, zibaleke ezo zinto; phuthuma ke ubulungisa, ukuhlonela uThixo, ukholo, uthando, unyamezelo, ubulali.
6:12 Wuzame umzamo omhle wokholo; bubambe ubomi obungunaphakade, owabizelwa nokubizelwa kubo, waza waluvuma uvumo oluhle emehlweni amangqina amaninzi.
6:13 Ndiyakuthethela emehlweni kaThixo, ozidlisa ubomi zonke izinto, nasemehlweni kaKristu Yesu, owangqina wavuma uvumo oluhle phambi koPontiyo Pilato,
6:14 ukuba uwugcine umthetho lo, ungabi nabala, ungabi nakukhalazelwa, kude kufike ukubonakala kweNkosi yethu uYesu Kristu,
6:15 aya kukubonakalisa ngawakhe amaxesha; lowo usikelelekileyo, ukuphela konamandla, uKumkani kakumkani, uNkosi kankosi;
6:16 okuphela konokungafi, ehleli ekukhanyeni okungenakusondelwa; ekungekho namnye kubantu owakha wambona, nonako ukumbona; kuye makubekho imbeko namandla angunaphakade. Amen.
6:17 Abazizityebi kweli phakade langoku bathethele bangakratshi, bangathembeli butyebini bungagqalekiyo; mabathembele kuThixo ophilileyo, obeka phambi kwethu izinto zonke ngokobutyebi, ukuba zidliwe;
6:18 benze okulungileyo, babe zizityebi zemisebenzi emihle, babe nokwaba kakuhle, babe nobudlelane;
6:19 baziqwebele isiseko esihle, base exesheni eliza kuza, ukuze babubambe ubomi obungunaphakade.
6:20 Wa, Timoti, loo nto uyiphathisiweyo yigcine, uphambuke ezintethweni ezingezizo, ezihlambelayo, nakwiinkcaso zokwazi, okubizwa njalo kuxokwa;
6:21 abasuke abathile, bethe banako oku kwazi, baluphosa ukholo. Ubabalo malube nawe. Amen.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Musa ukubamonela abantu abanobubi,+ uze ungakunqweneli ukuhlala nabo.+
2 Kuba intliziyo yabo icamngca ukuphanga, yaye imilebe yabo iqhubeka ithetha inkathazo.+
3 Indlu iya kwakhiwa ngobulumko,+ imiselwe ngokuqinileyo ngokuqonda.+
4 Yaye amagumbi angaphakathi aya kuzaliswa kukwazi nazo zonke izinto ezixabisekileyo nezithandekayo zexabiso.+
5 Osisilumko ngamandla yindoda eyomeleleyo,+ yaye umntu wokwazi uqinisa amandla.+
6 Kuba ngolwalathiso lwakho lobuchule uya kulwa imfazwe yakho,+ yaye ebuninzini babacebisi kukho usindiso.+
7 Kuba kwisidenge ubulumko bokwenyaniso buphakame kakhulu;+ esangweni asiyi kuwuvula umlomo waso.
8 Ke nabani na oceba ukwenza okubi, uya kubizwa ngokuba yinkosi yeengcinga ezimbi nje kuphela.+
9 Ihambo evakalala yobudenge sisono,+ yaye umgculeli yinto ecekisekayo eluntwini.+
10 Ngaba uzibonakalise udimazekile ngomhla wokubandezeleka?+ Uya kuphelelwa ngamandla.
11 Hlangula abo bathatyathwa basiwe ekufeni; nabo bagxadazelela ekubulaweni ngogonyamelo, khawubanqande.+
12 Ukuba kunokwenzeka uthi: “Khangela! Besingakwazi oku,”+ akayi kuthi na ocikida iintliziyo akuqonde,+ aze yena ogcina umphefumlo wakho azi+ yaye ngokuqinisekileyo abuyisele kumntu wasemhlabeni ngokomsebenzi wakhe?+
13 Nyana wam, yidla ubusi, kuba bulungile; nenqatha lobusi libe senkalakahleni yakho.+
14 Ngendlela efanayo, bazi ubulumko emphefumlweni wakho.+ Ukuba uthe wabufumana, ngoko kukho ikamva, yaye ithemba lakho aliyi kunqunyulwa.+
15 Musa, wena ungendawo, ukulalela indawo yokuhlala yelungisa;+ ungayiphangi indawo yalo yokuphumla.+
16 Kuba ilungisa lisenokuwa kasixhenxe, yaye ngokuqinisekileyo liya kuvuka;+ kodwa abangendawo baya kwenziwa bakhubeke ngentlekele.+
17 Xa utshaba lwakho lusiwa, musa ukuba nemihlali; yaye xa lukhutyekiswa, ngamana ingangavuyi intliziyo yakho,+
18 ukuze uYehova angakuboni oko kuze kube kubi emehlweni akhe aze ngokuqinisekileyo awubuyise umsindo wakhe kulo.+
19 Musa ukuzivuthisa ngumsindo ngabenzi-bubi. Ungabamoneli abantu abangendawo.+
20 Kuba kuya kungqineka kungekho kamva ngaye nabani na ombi;+ isibane sabantu abangendawo siya kucinywa.+
21 Nyana wam, yoyika uYehova nokumkani.+ Ungazibandakanyi nabo batshintsha-tshintshayo.+
22 Kuba intlekele yabo iya kubakho ngequbuliso,+ ngubani na okuqondayo ukuphela kwabo batshintsha-tshintshayo?+
23 Nala amazwi ngawezilumko:+ Ukukhetha ubuso ekugwebeni akulunganga.+
24 Othi kongendawo: “Ulilungisa,”+ izizwana ziya kumshwabulela, amaqela ohlanga aya kumqalekisa.
25 Kodwa kwabo bamohlwayayo kuyathandeka,+ yaye phezu kwabo kuya kubakho intsikelelo yokulungileyo.+
26 Wanga imilebe ophendula ngokuthe tye.+
27 Lungisa umsebenzi wakho ngaphandle, yaye wulungiselele wena entsimini.+ Wandule ukwakha indlu yakho.
28 Musa ukuba lingqina nxamnye nedlelane lakho ngaphandle kwesizathu.+ Ube sisidenge ngemilebe yakho.+
29 Musa ukuthi: “Kanye njengoko enjenjalo kum, ndiya kwenjenjalo nam kuye.+ Ndiya kumbuyekeza ngamnye ngokwezenzo zakhe.”+
30 Ndadlula entsimini yomntu olivila+ nangasesidiliyeni somntu oswele intliziyo.+
31 Yaye, khangela! sonke sasinokhula.+ Ngaphezulu sasigutyungelwe ngamarhawu, nodonga lwamatye lwaludilikile.+
32 Ngoko ndasikhangela, mna; ndachukumiseka entliziyweni;+ ndabona, ndamkela uqeqesho, lokuba:+
33 Ngenxa yentwana yobuthongo, nokozela kancinane, nokusonga izandla ukuze ulale,+
34 buya kukufikela ngokuqinisekileyo njengesihange ubuhlwempu nokuswela kwakho njengomntu oxhobileyo.+
Yithumele
Yithumele
IMizekeliso 24
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=20&Chapter=24&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D20%26Chapter%3D24%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
OKTOBHA 9, 2014
EZAZWENIBANZI
AmaNgqina KaYehova Azikhusela KwiEbola
ENEW YORK—Njengoko iEbola eqhambuke eNtshona Afrika iqengq’ ugodo, amaNgqina kaYehova afundisa amalungu awo ngesi sifo.
Emva kokuba kufunyenwe intsholongwane ye-Ebola eGuinea yaze yanwenwela eLiberia naseSierra Leone, iiofisi zamasebe zamaNgqina kaYehova kula mazwe ziye zathumela iileta ngoko nangoko ezilumkisa onke amabandla. Ezi leta ziquka ulwalathiso namacebiso avela kurhulumente, achaza iingozi zale ntsholongwane, indlela edluliselwa ngayo nezinto ezifanele zenziwe ukuze inganwenwi. UCollin Attick, osisithethi samaNgqina kaYehova eSierra Leone uthi: “Ekubeni le ntsholongwane ihlasele kwiindawo ezingaqondwayo kuyo izifo nalapho amarhe ngonobangela we-Ebola aye athi ndii, ekuqaleni abantu abaninzi bebengazi ukuba bafanele benze ntoni. Kodwa amalungu amabandla ethu athe esakuva ulwalathiso kwiiHolo zoBukumkani, alusebenzisa ngoko nangoko.”
NgoJulayi, abameli bamaNgqina kaYehova abahambahambayo, baye batyelela ibandla ngalinye iintsuku ezimbini eSierra Leone naseGuinea. Kula matyelelo banikela intetho enomxholo othi “Ukuthobela Kusindisa Ubomi,” injongo yayo kukunceda abazalwana bathobele ulwalathiso ukuze bangafunyanwa sesi sifo nokubakhuthaza ukuba baqhubeke bethobela. La matyelelo aza kuqhubeka de ibe nguNovemba 2014. Ukongezelela, kwiindawo zokunqulela zamaNgqina (ekuthiwa ziiHolo zoBukumkani) eGuinea, eLiberia naseSierra Leone kubekwe amanzi aneblitshi okuhlamba izandla. Inkoliso yamaNgqina akula mazwe alandela lo mzekelo, nawo ahlamba izandla emakhayeni awo.
Ngokutsho kwengxelo yeWorld Health Organization kaOktobha 1, 2014, esi sifo siye sachaphazela abantu abayi-7 178. Kubo abangaphezu kwabayi-3 300 baye basweleka ngenxa yaso eNtshona Afrika kutshanje, kodwa ke kulindeleke ukuba enyuke la manani. Ukususela ngo-Oktobha 2, kumaNgqina aseGuinea naseSierra Leone ayi-2 800, libhinqa ebelingumongikazi elosulelwe yile ntsholongwane laza lasweleka ngoSeptemba 25, 2014. KumaNgqina aseLiberia ayi-6 365, ayi-10 aye abulawa sesi sifo, ayi-6 kuwo ebesebenza esibhedlele. Nangona esi sifo siye sanwenwela naseNigeria kutshanje, alikho iNgqina eliye losulelwa siso. Ukongezelela, abakho abathunywa bevangeli abakula mazwe abaye bosulelwa; njengoko le ntsholongwane ibinwenwa, uninzi lwabathunywa bevangeli bebesekhefini okanye ezindibanweni eYurophu naseMerika. Abanye basandula ukubuyela kwizabelo zabo yaye bathobela izilumkiso nemiyalelo evela kwiofisi yesebe. Abanye abathunywa bevangeli abakabuyi ngenxa yemiqathango ebekelwe iinqwelo-moya okanye ezinye iimeko.
Iikomiti zokunceda zamatsha-ntliziyo angamaNgqina zinceda amaNgqina anyamekele iintswelo zeentsapho zawo nabazalwana kumazwe aseNtshona Afrika ahlaselwe kanobom yiEbola. UThomas Nyain, isithethi samaNgqina kaYehova eLiberia uthi: “Ukulandela imigaqo yeBhayibhile yokucoceka nokubahlalisa bodwa abo banesi sifo kuyasinceda kule meko. NjengamaNgqina kaYehova, siyaziphepha iindlela zokungcwaba ezingavisisaniyo nezibhalo. Oku kube luncedo kakhulu kubazalwana bethu, ngokukodwa kula maxesha anzima.”
ESierra Leone, kwenziwa isaziso ereyidweni esichaza indlela amaNgqina kaYehova awanceda ngayo amalungu awo nabanye abantu abangengomaNgqina baphephe intsholongwane ye-Ebola. Abasemagunyeni baye bacela iikomiti zokunceda zamaNgqina ukuba zincede urhulumente kwelo lizwe.
UJ. R. Brown, isithethi samaNgqina kaYehova kwikomkhulu eNew York, uthi: “Sikhuthazwa kukubona abazalwana bethu eNtshona Afrika bephaphile ngoxa beqhubeka nomsebenzi wabo wokufundisa iBhayibhile kangangoko kunokwenzeka. Sisoloko sicinga yaye sibathandazela abazalwana noodade nabanye abaye bachatshazelwa yile ntsholongwane.”
Fowunela:
UJ. R. Brown, Office of Public Information, tel. +1 718 560 5000
EGuinea: uThierry Pourthié, tel. +224 631 40 96 50
ELiberia: uThomas Nyain, Sr., tel. +231 886 513 414
ENigeria: uPaul Andrew, tel. +234 7080 662 020
ESierra Leone: uCollin Attick, tel. +232 77 850 790


text:
FILTER, UABIkhadi engabonakaliyo
FILTER, UAB
Amacandelo yokuzenzekelayo, Amandla esola, Amandla kunye nezibonelelo zendalo, Amanzi, Construction, ireal estate +35
Ushicelelo
- FILTER, UAB
Iziqinisekiso
Imephu
Umsebenzi udidi
Amacandelo yokuzenzekelayo, Amandla esola, Amandla kunye nezibonelelo zendalo, Amanzi, Construction, ireal estate, Control inkqubo, Control oluzenzekelayo, Drives optical, Energetics, Energy alternative, Ezinganeno, Igesi, Iibhoyila gas-ngamalahle, Iibhoyila zokufudumeza, Iimpompo, Iimpompo amafutha, Iimpompo industrial, Iimpompo submersible, Iimpompo submersible, Iimpompo ukujikeleziswa, Iirobhothi, Imitshini, izixhobo, Into yokuzenzekelayo, Ivacuum yococa, Izitya imichiza, Izixhobo kwikhompyutha, Izixhobo zegesi, Izixhobo zokufudumeza, Izxhobo, Laboratories, Medicine, pharmaceuticals, Production yokuzenzekelayo, Ukubala izixhobo, Ukwakhiwa amaziko amandla, Ukwenza shushu, Umsebenzi design, Uyilo, Yokuzenzekelayo systems, Yolawulo lwemveliso, Yophuhliso kwiprojekthi
Ikhowudi qr
vCard
Website
Igama site: Home


text:
ISIFUNDO 3
URahabhi Wayenokholo KuYehova
Masithi siseYeriko. Kwesi sixeko kuhlala amaKanan, ibe awamkhonzi uYehova. URahabhi uhlala kwakwesi sixeko.
Xa uRahabhi wayesakhula, wayedla ngokuva amabali ngendlela uMoses awohlula ngayo uLwandle Olubomvu nendlela awawakhokela ngayo amaSirayeli aphuma eYiputa. Weva nendlela uYehova awawanceda ngayo amaSirayeli ukuba oyise iintshaba zawo. Ngoku, uva ukuba amaSirayeli amise iinkampu kufutshane neYeriko!
URahabhi wazikhusela iintlola kuba wayenokholo kuYehova
Ngobunye ubusuku, kufika amadoda amabini angamaSirayeli eYeriko eze kuhlola esi sixeko. Afikela endlwini kaRahabhi. Uyawamema ukuba angene aze ahlale. Kwangobo busuku bunye, ukumkani waseYeriko uyeva ukuba kufike iintlola ezimbini eYeriko ibe zisendlwini kaRahabhi. Lo kumkani uthumela amadoda ukuba abambe ezi ntlola. URahabhi ufihla ezi ntlola kuphahla lwendlu yakhe, aze athi kumadoda kakumkani: ‘Bezifikile iintlola ezimbini, kodwa sele zimkile, zashiya isixeko. Ukuba niyazileqa, ningazifumana!’ Uyazi ukuba kutheni uRahabhi ekhusela ezi ntlola?— Kuba unokholo kuYehova, yaye uyazi ukuba uza kuwanceda amaSirayeli oyise amaKanan.
Ngaphambi kokuba ezi ntlola zimke, zithembisa uRahabhi ukuba yena nentsapho yakhe baza kusinda xa iYeriko itshatyalaliswa. Uyazi ukuba zithi makenze ntoni?— Zithi: ‘Thatha le ntambo ibomvu uze uyixhome kwifestile yendlu yakho ukuze wonke umntu ongaphakathi endlwini asinde.’ URahabhi wenza kanye njengoko iintlola zisitsho. Uyazi ukuba kwenzeka ntoni emva koko?—
Emva kweentsuku ezimbalwa, amaSirayeli amane ejikeleza iYeriko. Ayijikeleza kube kanye ngosuku, kangangeentsuku ezintandathu. Kodwa kusuku lwesixhenxe, ajikeleza kasixhenxe, aze onke enze ingxolo. UYehova uziwisa bhuma iindonga ezingqonge iYeriko. Kodwa yona indlu enentambo ebomvu efestileni ishi yeka imile! Uyayibona phaya kumfanekiso?— URahabhi uyasinda kunye nentsapho yakowabo!
Unokufunda ntoni kuRahabhi?— Ngenxa yazo zonke izinto ezintle awaziva ngoYehova, uRahabhi waba nokholo kuye. Nawe ufunda izinto ezininzi ezintle ngoYehova. Unalo ukholo kuye njengoRahabhi?— Siyazi ukuba unalo!


text:
D.VAREC, UABIkhadi engabonakaliyo
D.VAREC, UAB
Aluhlaza, Amandla kunye nezibonelelo zendalo, Construction, ireal estate, Esikuthintela, Ezite- design +43
Ushicelelo
I-V 8:00-18:00
VI 8:00-18:00
VII 9:00-16:00
- D.VAREC, UAB
Imephu
Umsebenzi udidi
Aluhlaza, Amandla kunye nezibonelelo zendalo, Construction, ireal estate, Esikuthintela, Ezite- design, Ezite- entanjeni, Fencing, Furu eziphathekayo, Grounds care, Iingcingo, Iingcingo eziphathekayo, Iinkonzo funeral kunye nezixhobo, Iinkonzo isitishi, Iipali zocingo, Iiprojekthi isitishi, Ilitye artificial, Izibonelelo, Izincedisi zokubala eziphathekayo, Izinto lokubiya, Izitena, Mangcwaba, Mixing eziphathekayo, Ngezingqusho, Ngezinyuko eziphathekayo, Ngezinyuko yangaphakathi, Paver ngokubekwa, Products eziphathekayo, Stairs, Stone amaqhekeza, Stone bakurholela, Stone lisahlula, Stone processing, Stone products, Stone uhombiso, Stones yangaphandle, Stoneware, Thts, Ubiyelo, Ucwangciso environmental, Ufakelo ezite-, Ufakelo ucingo, Ukugcinwa kwamangcwaba, Ukulungisa, Ukunikezelwa eziphathekayo, Ukutyala emangcwabeni, Ulawulo lokusingqongileyo, Ulonyathela, Umhlaba environmental
Ikhowudi qr
vCard
Website
Igama site: Danapaminklai - Apie mus


text:
IBHAYIBHILE IYABUTSHINTSHA UBOMI BABANTU
Ndaye Ndisiba Nguncanyelweni
UNYAKA WOKUZALWA: 1952
ILIZWE: EMERIKA
UBOMI BANGAPHAMBILI: WAYENEENGCWANGU
INDLELA ENDANDIPHILA NGAYO:
Ndakhulela kwiindawo ezahlukahlukeneyo ezaziwa ngoburhalarhume neziyobisi kwisixeko saseLos Angeles, kwiphondo laseKhalifoniya eMerika. Sasibathandathu ekhaya, ibe mna ndandingowesibini.
Umama wasikhulisela ecaweni. Sekunjalo, nakuba ebufaneni ndandihamba icawa, ndandiyiqhuba nemikhuba ecaleni. NgeCawa ndandicula ekwayareni yecawa. Phakathi evekini, ndandisiya ezipatini, ndisebenzisa iziyobisi ibe namantombi ndingawayekanga.
Ndandinomsindo osempumlweni ibe ndineengcwangu. Xa kusiliwa, ndandichola nantoni na ephambi kwam. Izinto endandizifunda ecaweni zazingandincedi nganto. Ndandidla ngokuthi, “Impindezelo yeyeNkosi—ibe isebenzisa mna lo!” Xa ndandifunda amabanga aphakamileyo ngeminyaka yee-1960, ndandithe swii yiBlack Panthers, oophuma-silwe bezopolitiko ababesilwela amalungelo abantu. Nam ndaba lilungu lephiko labafundi leqela elalisilwela amalungelo abantu. Saqhankqalaza kaninzi, ibe onke loo maxesha sasiye sivalwe isikolo.
Ndandingasaneliswa kukuqhankqalaza nje kuphela, ngoko ndaqalisa ukuhlasela abantu bezinye iintlanga. Ngokomzekelo, ngenye imini mna nabahlobo bam sabukela imuvi eyayibonisa indlela ababephethwe kakubi ngayo abantu abamnyama ababengamakhoboka eMerika. Sicatshukiswa yiloo nto, sangomba kanobom ulutsha olungabelungu olwalulapho. Saya nakwindawo ehlala abelungu, sibafun’ eziqwini.
Ndathi ndingekabi nayo neminyaka eyi-20, sabe nabantakwethu siziindlavini ezivunyiweyo. Amapolisa ayehlala esithe nca. Omnye wabaninawa bam wayekwiqela lemigulukudu, ibe nam ndandikhe ndihambe nalo. Ndaye ndisiba nguncanyelweni.
INDLELA IBHAYIBHILE EBUTSHINTSHE NGAYO UBOMI BAM:
Ndandinomhlobo owayenabazali abangamaNgqina kaYehova. Bandimemela kwiintlanganiso zamaNgqina, ibe ndaya. Zisuka nje, ndawabona ukuba ahlukile. Wonke umntu wayeneBhayibhile, ibe wayeyisebenzisa. Nabantu abatsha babenikela iintetho! Ndavuyiswa nakukufunda ukuba uThixo unegama elinguYehova, nokuliva lisetyenziswa. (INdumiso 83:18) Kwakukho iintlanga ngeentlanga apho, kodwa kwakucaca ukuba azicalulani.
Ekuqaleni ndandingakufuni ukufunda iBhayibhile namaNgqina, kodwa ndandikuthanda ukuya kwiintlanganiso zawo. Ngobunye ubusuku xa ndandiye kwintlanganiso yamaNgqina, abahlobo bam babeye komnye umnyhadala. Apho baxhimfa omnye umfanyana de bambulala, kuba nje wayengafuni kubanika isilamba sakhe sesikhumba. Kusuku olulandelayo, baqhayisa ngobo bugwinta. Xa babesenkundleni bahleka ngokungathi lityala elingenamsebenzi elo. Uninzi lwabo lwagwetywa ubomi ngaphaya kwezitshixo. Ndavuya kakhulu kuba ndandingekho apho ngobo busuku. Ndagqiba kwelokuba ndibutshintshe ubomi bam, ndize ndiqalise ukufunda iBhayibhile.
Nakuba ndandiqhele ukubona ucalucalulo lobuhlanga, ndabona into emangalisayo kumaNgqina. Ngokomzekelo, xa elinye iNgqina elingumlungu laliza kuya kwelinye ilizwe, laye lashiya abantwana balo kwintsapho engabantu abamnyama. Kwakhona, enye intsapho yabelungu yamkela umfana omnyama ukuba ahlale ekhayeni labo xa wayedinga indawo yokuhlala. Ndatsho ndaqonda ukuba amazwi awathethwa nguYesu kuYohane 13:35 athi, “ngako oko bonke baya kwazi ukuba ningabafundi bam, ukuba ninothando phakathi kwenu,” angena gingci kumaNgqina kaYehova. Ndaqonda nokuba ndifumene abazalwana bokwenene.
Ekufundeni kwam iBhayibhile, ndaqalisa ukubona ukuba ndimele ndiguqule indlela endicinga ngayo, ndinganeli nje kukwenza izinto ezibonisa ukuba ndinoxolo, kodwa ndiyiphile loo nto. (Roma 12:2) Ndaya ndiphucula ngokuthe ngcembe. NgoJanuwari 1974, ndabhaptizwa ndaliNgqina likaYehova.
Ndaqalisa ukubona ukuba ndimele ndiguqule indlela endicinga ngayo, ndinganeli nje kukwenza izinto ezibonisa ukuba ndinoxolo, kodwa ndiyiphile loo nto
Kwafuneka ndiqhubeke ndisilwa ukuba neengcwangu nasemva kokuba ndibhaptiziwe. Ngokomzekelo, ngenye imini xa ndandikumsebenzi wokufundisa abantu iBhayibhile emakhayeni abo, ndaleqa isela elalibe irediyo emotweni yam. Xa ndisondele kulo, layilahla phantsi laza labaleka. Xa ndandibalisela abo ndandihamba nabo indlela endiyifumene ngayo irediyo yam, umdala owayekwelo qela wandibuza, “Stephen, ubuza kwenzani xa ulifumene ela sela?” Loo mbuzo wandenza ndacinga, waza wandikhuthaza ukuba ndisukele uxolo.
Ngo-Oktobha ka-1974 ndaqalisa ukufundisa abantu iBhayibhile ixesha elizeleyo, ndichitha iiyure eziyi-100 nyanga nganye. Kamva, ndavuyiswa kukusebenza kwikomkhulu lamaNgqina kaYehova eliseBrooklyn, eNew York. Ngo-1978 ndabuyela eLos Angeles ukuze ndinyamekele umama wam owayegula. Emva kweminyaka emibini, ndatshata inkosikazi yam endiyithandayo uAarhonda. Wandixhasa ngeyona ndlela xa sasinyamekela umama, de wasweleka. Emva kwexesha, saya kwiSikolo seBhayibhile seWatchtower saseGiliyadi, saza sathunyelwa ePanama, saqhubeka apho singabavangeli basemazweni.
Oko ndabhaptizwa, zininzi izinto endikhe ndadibana nazo ezazinokundenza ndigqajukelwe ngumsindo. Kodwa ndiye ndafunda ukubashiya abantu abacaphukisayo, okanye ndizame ukulungisa ingxaki ngaphandle komsindo. Abantu abaninzi, kuquka umkam, baye bandincoma ngendlela endiye ndazilungisa ngayo iimeko ezinjalo. Nam ndikhe ndothuke yindlela entle endisabela ngayo kwezinye iimeko! Andizingombi sifuba ngako oko. Ukusuk’ apho, ndikholelwa ukuba yiBhayibhile enamandla okutshintsha umntu.—Hebhere 4:12.
INDLELA ENDINGENELWE NGAYO:
IBhayibhile indincede ndaphila ubomi obunenjongo nobunoxolo. Andisangombi bantu ngoku, kunoko ndibafundisa ngoThixo. Ndide ndafunda iBhayibhile nomfo owayelutshaba lwam esikolweni! Kangangokuba sakhe sahlala kunye kangangethuba elithile emva kokuba ebhaptiziwe. Sisengumtya nethunga nanamhlanje. Sithethanje, mna nenkosikazi siye sanceda abantu abangaphezu kwe-80 baba ngamaNgqina kaYehova ngokubafundisa iBhayibhile.
Ndimbulela kakhulu uYehova ngokundinika ubomi obunenjongo nobuzaliswe lulonwabo nabazalwana bokwenene.
Funda Okungakumbi
Yintoni Injongo Yobomi?
Ngaba wakha wazibuza, ‘Yintoni injongo yobomi?’ Funda impendulo yalo mbuzo eBhayibhileni yakho.